**ΓΕΝΙΚΟ ΛΥΚΕΙΟ ΑΚΡΩΤΗΡΙΟΥ**

 **Α΄ ΤΑΞΗ 2021-2022**

|  |  |
| --- | --- |
| ÎÏÎ¿ÏÎ­Î»ÎµÏÎ¼Î± ÎµÎ¹ÎºÏÎ½Î±Ï Î³Î¹Î± ÎÎµÎ½Î¿ÏÏÎ½ Î±ÏÏÎ±Î¯Î± ÏÏÎ¿ÏÎ¿Î¼Î®**Ξενοφών** | ÎÏÎ¿ÏÎ­Î»ÎµÏÎ¼Î± ÎµÎ¹ÎºÏÎ½Î±Ï Î³Î¹Î± ÎÎ¿ÏÎºÏÎ´Î¯Î´Î·; Î±ÏÏÎ±Î¯Î± ÏÏÎ¿ÏÎ¿Î¼Î® **Θουκυδίδης** |



**ΑΡΧΑΙΑ ΕΛΛΗΝΙΚΗ ΓΛΩΣΣΑ ΚΑΙ ΓΡΑΜΜΑΤΕΙΑ**

* ***Πίνακες και ασκήσεις Γραμματικής και Συντακτικού***
* ***Θουκυδίδου «Ἱστορίαι»: ερωτήσεις εισαγωγής,***
* ***αρχαίο κείμενο και ασκήσεις***
* ***Ξενοφῶντος «Ἑλληνικά»: ερωτήσεις εισαγωγής,***

***αρχαίο κείμενο, ερμηνευτικά σχόλια & ασκήσεις***

Επιμέλεια: Μυρσίνη Χλιαουτάκη

Φιλόλογος

ΠΕΡΙΕΧΟΜΕΝΑ

**ΜΕΡΟΣ Α: ΓΡΑΜΜΑΤΙΚΗ**

Πίνακας ουσιαστικών………………………………………………...3

Πίνακας επιθέτων……………………………………………………...4

Φωνηεντόληκτα ρήματα: ενεργητική φωνή …………………………………………………..5

Φωνηεντόληκτα ρήματα: μέση και παθητική φωνή ……………………………………....…..6

Καταλήξεις μετοχής …………………………………………………………………………...7

Καταλήξεις απαρεμφάτου ……………………………………………………………………8

Ασκήσεις στα συμφωνόληκτα, ενρινόληκτα και υγρόληκτα ρήματα ……………………….9

Πίνακας των σημαντικότερων ρημάτων με Αόριστο Β΄……………………………………..10

Ασκήσεις στον Αόριστο β΄…………………………………………………………………...11

Παθητικός Μέλλοντας………………………………………………………………………..12

Παθητικός Αόριστος………………………………………………………………………….13

Ασκήσεις για τον Παθητικό Αόριστο Α΄και Β΄……………………………………………....14

Ασκήσεις στα συνηρημένα ρήματα ………………………………………………………15-16

**ΜΕΡΟΣ Β: ΣΥΝΤΑΚΤΙΚΟ**

Βασικές οδηγίες για τη σύνταξη **…………………………………………………………17-18**

**Επαναληπτικές ασκήσεις στους κύριους όρους της πρότασης …………………..19-20**

Πίνακας: τα είδη των προσδιορισμών …………………………………………………....21-22

Ασκήσεις στους ονοματικούς ομοιόπτωτους προσδιορισμούς……………………………...23

Ασκήσεις στους ονοματικούς ετερόπτωτους προσδιορισμούς ……………………………...24

Ασκήσεις στις πλάγιες πτώσεις ως επιρρηματικοί προσδιορισμοί…………………………...25

Μετοχή ……………………………………………………………………………………….26

Ασκήσεις στις μετοχές ……………………………………………………………………….27

Απαρέμφατο ………………………………………………………………………………….28

Παρατακτική και υποτακτική σύνδεση ……………………………………………………...29

Δευτερεύουσες προτάσεις (είδη, σύνδεσμοι) ………………………………………………..30

Οι δευτερεύουσες προτάσεις συνοπτικά ………………………………………………….....31

Ασκήσεις στις δευτερεύουσες προτάσεις …………………………………………………...32

**ΜΕΡΟΣ Γ: Θουκυδίδου Ιστορίαι, 3ο βιβλίο:**

Ερωτήσεις εισαγωγής από την τράπεζα θεμάτων…………………33-34

Αρχαίο κείμενο και ασκήσεις……………………35-

**ΜΕΡΟΣ Δ: Ξενοφῶντος Ἑλληνικά: 2ο βιβλίο**

Ερωτήσεις εισαγωγής από την τράπεζα θεμάτων…………………

Αρχαίο κείμενο, ερμηνευτικά σχόλια και ασκήσεις…………………..

**Αρχαίοι Έλληνες ιστοριογράφοι: Ερωτήσεις εισαγωγής στο Θουκυδίδη (σ. 18-28)**

1. α) Ποιον αιώνα έζησε ο Θουκυδίδης; β) Ποιο είναι το περιεχόμενο του ιστορικού έργου του γ) ποιους απώτερους στόχους θέλησε να επιτύχει με τη συγγραφή της ιστορίας του; (συμβουλευτείτε και τις σημειώσεις στο τετράδιο)

2. Αναφέρατε μερικές βασικές ιδέες του έργου του Θουκυδίδη που του εξασφαλίζουν διαχρονική αξία.

3. Ποιες αρετές του Θουκυδίδη του εξασφαλίζουν τον τίτλο του μεγαλύτερου ιστορικού της αρχαιότητας;

Επιλογή από τις ερωτήσεις της τράπεζας θεμάτων (2021)

1) Να συνδέσετε καθεμία από τις φράσεις της στήλης Α με μία φράση της στήλης Β, ώστε να ολοκληρώνεται ορθά το νόημά της.

|  |  |
| --- | --- |
| Α | Β |
| 1. Η οικογενειακή παράδοση του Θουκυδίδη συνδεόταν  | α. με τους αριστοκρατικούς.  |
| β. με τους δημοκρατικούς.  |
| 2. Ο Θουκυδίδης απέτυχε να σώσει την αποικία των Αθηναίων  | α. στις Αργινούσες.  |
| β. στην Αμφίπολη.  |
| 3. Το έργο του Θουκυδίδη για τον Πελοποννησιακό πόλεμο  | α. έμεινε ημιτελές.  |
| β. είναι ολοκληρωμένο.  |
| 4. Ο Θουκυδίδης εξιστορεί τα γεγονότα  | α. κατά χρονολογική σειρά.  |
| β. κατά θεματικές ενότητες.  |
| 5. Η γλώσσα του Θουκυδίδη είναι  | α. η «αρχαία αττική» του 5ου αι. π.X.  |
| β. η «απλοποιημένη αττική».  |

2) Να συνδέσετε καθεμία από τις φράσεις της στήλης Α με μία φράση της στήλης Β, ώστε να ολοκληρώνεται ορθά το νόημά της.

|  |  |
| --- | --- |
| Α | Β |
| 1. Ο Θουκυδίδης  | α. πίστευε στην ηγετική ικανότητα του Περικλή, επειδή ανήκε και ο ίδιος στη δημοκρατική παράταξη.  |
| β. πίστευε στην ηγετική ικανότητα του Περικλή, παρόλο που η οικογενειακή του παράδοση συνδεόταν με τους αριστοκρατικούς  |
| 2. Σύμφωνα με τον Θουκυδίδη, τα βασικά κίνητρα για τον πόλεμο είναι  | α. η φιλαρχία και η αγάπη για την πατρίδα. |
|  β. η πλεονεξία και η φιλοτιμία  |
| 3. Η σκέψη του Θουκυδίδη ακολουθεί πορεία  | α. από το συγκεκριμένο στο γενικό.  |
| β. από το γενικό στο συγκεκριμένο.  |
| 4. Ο Θουκυδίδης διαιρεί το έτος  | α. σε θέρος (8 μήνες στρατιωτικών επιχειρήσεων) και σε χειμώνα (4 μήνες).  |
| β. σε θέρος (4 μήνες) και σε χειμώνα (8 μήνες στρατιωτικών επιχειρήσεων).  |
| 5. Χαρακτηριστικά του ύφους του Θουκυδίδη είναι  | α. οι ετερόπτωτοι προσδιορισμοί και ο μακροπερίοδος λόγος.  |
| β. οι ομοιόπτωτοι προσδιορισμοί και ο μακροπερίοδος λόγος.  |

3) Να συνδέσετε καθεμία από τις φράσεις της στήλης Α με μία φράση της στήλης Β, ώστε

να συμπληρώνεται ορθά το νόημά της. Τρεις φράσεις της στήλης Β περισσεύουν.

|  |  |
| --- | --- |
| Α | Β |
|

|  |
| --- |
| 1. Σύμφωνα με τον Θουκυδίδη, **δεν**επεμβαίνουν στις ιστορικές εξελίξεις2. Σε αρκετά σημεία του έργου του οΘουκυδίδης προβάλλει ως βασικά κίνητραγια τον πόλεμο3. Οι δημηγορίες στο έργο του Θουκυδίδησκιαγραφούν4. Ο Θουκυδίδης εξιστορεί τα γεγονότα τουπολέμου5. Ο Θουκυδίδης θαυμάστηκε σε όλες τις εποχές για  |

 |

|  |
| --- |
| α. την αμεροληψία και το βάθος τουπροβληματισμού του.β. την προσωπικότητα και το ήθος τωνομιλητών τους.γ. τους φιλόδοξους δημαγωγούς.δ. κατά χρονολογική σειρά.ε. η λογική.ζ. οι θεοί.η. την απλότητα του ύφους του.θ. την πλεονεξία και τη φιλοτιμία τωνανθρώπων |

 |

4) Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ):

Ο Θουκυδίδης στο έργο του

α. επικεντρώνεται στην πολιτική ιστορία.

β. θεωρεί ότι ο Αγησίλαος αποτελεί το πρότυπο του πολιτικού ηγέτη.

γ. πιστεύει ότι, ακόμη και μέσα στον εμφύλιο πόλεμο, ο υπεύθυνος πολίτης μπορεί να

δείξει μετριοπάθεια και ανώτερο ήθος.

δ. καταγράφει μόνο τα γεγονότα για τα οποία είχε προσωπική γνώση και για τα οποία είχε κάνει επίπονη έρευνα.

ε. δεν είχε δυσκολίες στην προσπάθεια για χρονολογική ακρίβεια στην έκθεση των γεγονότων.

5) Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ):

Στο έργο του Θουκυδίδη

α. η εξιστόρηση των γεγονότων διακόπτεται στο 411 π. Χ.

β. οι δημηγορίες εκφράζουν τα κίνητρα και τους στόχους των ομιλητών αλλά δεν

αποδίδουν τις ιδέες και το ήθος τους.

γ. είναι βέβαιο ότι ορισμένα τμήματά του έχουν γραφτεί μετά το 404 π. Χ.

δ. η γλώσσα είναι η λεγόμενη «αρχαία αττική» του 5ου αι. π. Χ.

ε. η συσσώρευση αιτιολογικών προσδιορισμών φανερώνει την προσπάθεια του

ιστορικού να φωτίσει τα αίτια των γεγονότων.

**Θουκυδίδου Ἱστορίαι Βιβλίο 3: Εμφύλιος σπαραγμός στην Κέρκυρα**

**Κεφάλαιο 70 (Διδασκαλία από μετάφραση, σελ. 31 στο φυλλάδιο μεταφράσεων)**

ΕΡΩΤΗΣΕΙΣ

1) Ποιες ενέργειες των Αθηναίων και των Κορινθίων δείχνουν την προσπάθειά τους να καθορίσουν την πολιτική κατάσταση στην Κέρκυρα;

2) Ποια ήταν η απόφαση των Κερκυραίων που αναφέρεται στη 2η παράγραφο και πώς εξηγείται;

3) Ερμηνευτική ερώτηση 4 σχολικού βιβλίου σ. 306

4) Ερμηνευτική ερώτηση 5 σχολικού βιβλίου σ. 306.

5) Ερμηνευτική ερώτηση 1 σχολικού βιβλίου σ. 306.

**Βιβλίο 3ο , κεφάλαιο 71: Οι ολιγαρχικοί αποφασίζουν ουδετερότητα-Αποστολή πρεσβείας στην Αθήνα**

[1] Δράσαντες δὲ τοῦτο καὶ ξυγκαλέσαντες Κερκυραίους εἶπον ὅτι ταῦτα καὶ βέλτιστα εἴη καὶ ἥκιστ᾿ ἂν δουλωθεῖεν ὑπ᾿ Ἀθηναίων, τό τε λοιπὸν μηδετέρους δέχεσθαι ἀλλ᾿ ἢ μιᾷ νηὶ ἡσυχάζοντας, τὸ δὲ πλέον πολέμιον ἡγεῖσθαι. [2] Ὡς δὲ εἶπον, καὶ ἐπικυρῶσαι ἠνάγκασαν τὴν γνώμην. Πέμπουσι δὲ καὶ ἐς τὰς Ἀθήνας εὐθὺς πρέσβεις περί τε τῶν πεπραγμένων διδάξοντας ὡς ξυνέφερε καὶ τοὺς ἐκεῖ καταπεφευγότας πείσοντας μηδὲν ἀνεπιτήδειον πράσσειν, ὅπως μή τις ἐπιστροφὴ γένηται.

ΛΕΞΙΛΟΓΙΟ

*ἡγέομαι -οῦμαι + 2 αιτιατικές* = θεωρώ κάτι/κάποιον ως…

*βέλτιστος –η –ον:* υπερθετικός βαθμός του επιθέτου ἀγαθός-ή-όν = καλός

*ἥκιστα*: το επίρρημα ὀλίγον στον υπερθετικό βαθμό

ΑΣΚΗΣΕΙΣ

1) Να εντοπίσετε όλες τις μετοχές και τα απαρέμφατα του κειμένου και να αναγνωρίσετε γραμματικά όσες και όσα από αυτά μπορείτε.

2) *δράσαντες*: να κλιθεί στο γένος που βρίσκεται.

3) *εἴη*: να γίνει εγκλιτική αντικατάσταση.

4) *Ἀθηναίων, γνώμην, Ἀθήνας*: να κλιθούν. 35

5) *ἠνάγκασαν*: να γίνει εγκλιτική αντικατάσταση.

*6) πέμπουσι, ξυνέφερε, καταπεφευγότας*: να γίνει χρονική αντικατάσταση.

7) *διδάξοντας*: να σχηματιστεί το β΄ενικό πρόσωπο, το απαρέμφατο και η μετοχή σε όλες τις εγκλίσεις του Παρακειμένου στην ενεργητική φωνή

8) *εἶπον*: να γίνει χρονική και εγκλιτική αντικατάσταση.

9) *πράσσειν*: να γραφτεί το απαρέμφατο στο Μέλλοντα και τον Αόριστο στην ίδια φωνή.

10) *δράσαντες*, *εἶπον, γνώμην, πέμπουσι, πράσσειν, καταπεφευγότας, γένηται*: να γράψετε δύο ομόρριζα ουσιαστικά και δύο ομόρριζα επίθετα για κάθε λέξη.

11) Να βρείτε στο κείμενο που σας δίνεται μία ομόρριζη λέξη για καθεμία από τις παρακάτω

λέξεις της Νέας Ελληνικής: *εκκλησία, υποδοχή, ναύσταθμος, φυγόκεντρος, παρελθόν*, *διάλειμμα, ανακωχή, κατάθεση, διεύθυνση, διαπόμπευση, μετέωρα, λαβίδα.*

12) Ποιο φαίνεται να είναι το σχέδιο των Κερκυραίων ολιγαρχικών μετά τη δολοφονία του Πειθία και των άλλων δημοκρατικών, όπως μπορείτε να συμπεράνετε από τη συνέλευση που συγκαλούν και την αποστολή πρέσβεων στην Αθήνα; Πώς κρίνετε τη συμπεριφορά τους;

**Κεφάλαιο 72: Ανάμειξη της Σπάρτης. Οι ολιγαρχικοί επιτίθενται εναντίον των δημοκρατικών και νικούν. Εκατέρωθεν κατάληψη περιοχών της πόλης.**

 [1] Ἐλθόντων δὲ οἱ Ἀθηναῖοι τούς τε πρέσβεις ὡς νεωτερίζοντας ξυλλαβόντες, καὶ ὅσους ἔπεισαν, κατέθεντο ἐς Αἴγιναν.

[2] Ἐν δὲ τούτῳ τῶν Κερκυραίων οἱ ἔχοντες τὰ πράγματα ἐλθούσης τριήρους Κορινθίας καὶ Λακεδαιμονίων πρέσβεων ἐπιτίθενται τῷ δήμῳ, καὶ μαχόμενοι ἐνίκησαν. Ἀφικομένης δὲ νυκτὸς ὁ μὲν δῆμος ἐς τὴν ἀκρόπολιν καὶ τὰ μετέωρα τῆς πόλεως καταφεύγει καὶ αὐτοῦ ξυλλεγεὶς ἱδρύθη, καὶ τὸν Ὑλλαϊκὸν λιμένα εἶχον· οἱ δὲ τήν τε ἀγορὰν κατέλαβον, οὗπερ οἱ πολλοὶ ᾤκουν αὐτῶν, καὶ τὸν λιμένα τὸν πρὸς αὐτῇ καὶ πρὸς τὴν ἤπειρον.

ΛΕΞΙΛΟΓΙΟ

*κατέθεντο:* γ΄ πληθυντικό Οριστικής Αορίστου β΄ του ρ. κατατίθεμαι = συγκεντρώνω για ασφάλεια

*ἀφικομένης*: μετοχή Αορίστου β΄ του ρ. ἀφικνέομαι-οῦμαι = φτάνω, *ὁ δῆμος*: οι δημοκρατικοί

*οὗπερ*: αναφορικό επίρρημα (οὗ + μόριο περ) = όπου ακριβώς, *ᾤκουν*: ρ. οἰκέω-ῶ = κατοικώ 36

ΑΣΚΗΣΕΙΣ

1) *Αἴγιναν, Κερκυραίων*: να κλιθούν

2) *τὰ πράγματα, νυκτός, ἀκρόπολιν*: να κλιθούν.

3) *ἐλθόντων*: να κλιθεί η μετοχή στο αρσενικό και θηλυκό γένος.

4) *καταφεύγει*: να κλιθεί το ίδιο ρήμα στην Οριστική Παρατατικού και Αορίστου β΄.

5) *εἶχον*: να γραφτούν τα απαρέμφατα όλων των χρόνων στην ίδια φωνή.

6) *κατέλαβον*: να γίνει εγκλιτική αντικατάσταση.

7) Για καθεμία από τις παρακάτω λέξεις του κειμένου, να γράψετε ένα ομόρριζο ουσιαστικό της Νέας Ελληνικής, απλό ή σύνθετο: *ἔπεισαν, πράγματα, μετέωρα, ξυλλεγείς, ᾤκουν*.

8) Για καθεμία από τις παρακάτω λέξεις του κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται με διαφορετική σημασία από αυτήν που έχει στο αρχαίο κείμενο: *νεωτερίζοντας, πράγματα, δήμῳ, ἀγοράν*. Μπορείτε να τη χρησιμοποιήσετε σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο).

9) Ποιες ήταν οι ενέργειες των Αθηναίων και των Σπαρτιατών μετά την απόφαση για ουδετερότητα που έλαβαν οι Κερκυραίοι ολιγαρχικοί, πώς αιτιολογούνται και ποιες συνέπειες είχαν για την εξέλιξη της πολιτικής κατάστασης στην Κέρκυρα;

**Βιβλίο 3ο , κεφάλαιο 73: Και οι δύο πλευρές οργανώνονται και αναζητούν συμμάχους**

Τῇ δ᾿ ὑστεραίᾳ ἠκροβολίσαντό τε ὀλίγα καὶ ἐς τοὺς ἀγροὺς περιέπεμπον ἀμφότεροι, τοὺς δούλους παρακαλοῦντές τε καὶ ἐλευθερίαν ὑπισχνούμενοι· καὶ τῷ μὲν δήμῳ τῶν οἰκετῶν τὸ πλῆθος παρεγένετο ξύμμαχον, τοῖς δ᾿ ἑτέροις ἐκ τῆς ἠπείρου ἐπίκουροι ὀκτακόσιοι.

ΑΣΚΗΣΕΙΣ

1) *ἀγροὺς,* *τῶν οἰκετῶν*: να γραφτούν οι πλάγιες πτώσεις και στους 2 αριθμούς (ενικό και πληθυντικό).

2) *παρεγένετο*: να γίνει χρονική αντικατάσταση.

3) Για ποιους λόγους, κατά τη γνώμη σας, οι δούλοι τάχθηκαν στο πλευρό των δημοκρατικών;

4) Να βρείτε στο κείμενο που σας δίνεται μία ομόρριζη λέξη για καθεμία από τις παρακάτω

λέξεις της Νέας Ελληνικής: *επίκληση, εκπομπή, εγγενής, υπόσχεση, αποικία*.

**Βιβλίο 3ο, κεφάλαιο 74: Νίκη των δημοκρατικών. Εμπρησμός της πόλης.**

[1] Διαλιπούσης δ᾿ ἡμέρας μάχη αὖθις γίγνεται καὶ νικᾷ ὁ δῆμος χωρίων τε ἰσχύι καὶ πλήθει προύχων· αἵ τε γυναῖκες αὐτοῖς τολμηρῶς ξυνεπελάβοντο βάλλουσαι ἀπὸ τῶν οἰκιῶν τῷ κεράμῳ καὶ παρὰ φύσιν ὑπομένουσαι τὸν θόρυβον. [2] Γενομένης δὲ τῆς τροπῆς περὶ δείλην ὀψίαν, δείσαντες οἱ ὀλίγοι μὴ αὐτοβοεὶ ὁ δῆμος τοῦ τε νεωρίου κρατήσειεν ἐπελθὼν καὶ σφᾶς διαφθείρειεν, ἐμπιπρᾶσι τὰς οἰκίας τὰς ἐν κύκλῳ τῆς ἀγορᾶς καὶ τὰς ξυνοικίας, ὅπως μὴ ᾖ ἔφοδος, φειδόμενοι οὔτε οἰκείας οὔτε ἀλλοτρίας, ὥστε καὶ χρήματα πολλὰ ἐμπόρων κατεκαύθη καὶ ἡ πόλις ἐκινδύνευσε πᾶσα διαφθαρῆναι, εἰ ἄνεμος ἐπεγένετο τῇ φλογὶ ἐπίφορος ἐς αὐτήν.

 [3] Καὶ οἱ μὲν παυσάμενοι τῆς μάχης ὡς ἑκάτεροι ἡσυχάσαντες τὴν νύκτα ἐν φυλακῇ ἦσαν· καὶ ἡ Κορινθία ναῦς τοῦ δήμου κεκρατηκότος ὑπεξανήγετο, καὶ τῶν ἐπικούρων οἱ πολλοὶ ἐς τὴν ἤπειρον λαθόντες διεκομίσθησαν.

ΛΕΞΙΛΟΓΙΟ

αὖθις: επίρρημα = πάλι

δείσαντες: μετοχή Αορίστου του ρ. δείδω ή δέδοικα = φοβάμαι

ΑΣΚΗΣΕΙΣ

1) Να γράψετε πάνω από κάθε λέξη του κειμένου σε ποιο μέρος του λόγου ανήκει (π.χ. ρήμα, ουσιαστικό, επίθετο κτλ. Βλέπε τα μέρη του λόγου στη Γραμματική σελ. 40. Συμβουλευτείτε και το Λεξικό της αρχαίας ελληνικής γλώσσας που πήρατε στο γυμνάσιο: <http://ebooks.edu.gr/ebooks/v/html/8547/2284/Lexiko-Archaias-Ellinikis-Glossas_A-B-G-Gymnasiou_html-apli/>)

2) *διαλιπούσης, γενομένης*: να γίνει χρονική αντικατάσταση.

3) *ἰσχύι, φύσιν, σφᾶς, τῇ φλογὶ*: να κλιθούν.

4) *ᾖ*: να γίνει εγκλιτική αντικατάσταση στο χρόνο που βρίσκεται και να κλιθεί ο Παρατατικός του ρήματος.

5) *διαφθείρειεν*: να γίνει εγκλιτική αντικατάσταση.

6) *τῆς ἀγορᾶς, χρήματα, ἔφοδος*: να γραφούν οι πλάγιες πτώσεις (γενική, δοτική και αιτιατική).

7) *ἐκινδύνευσε*: να κλιθεί ο Παρακείμενος στην Οριστική και ο Υπερσυντέλικος και στις δύο φωνές.

8) *διαφθαρῆναι*: να κλιθεί η Οριστική του ίδιου χρόνου.

9) *διεκομίσθησαν*: να κλιθεί στο χρόνο και τη φωνή που βρίσκεται και να γραφούν το απαρέμφατο και η μετοχή του ίδιου χρόνου. 38

10) ε*λλιπής, προκατάληψη, βλήμα, δεισιδαιμονία, λαθραίος, ακαταμάχητος, πληθωρισμός, εφόδια, έγκαυμα*: Για καθεμία από τις λέξεις της Νέας Ελληνικής που σας δίνονται, να γράψετε μια ετυμολογικά συγγενή λέξη από το κείμενο.

11) Να γράψετε ένα σύνθετο ομόρριζο ουσιαστικό ή επίθετο της Νέας Ελληνικής, για καθεμία από τις παρακάτω λέξεις του κειμένου: δ*ιαλιπούσης, γίγνεται, θόρυβον, χρήματα, διαφθαρῆναι*, γ*ενομένης, τροπῆς, κρατήσειεν, ἐπελθών, διαφθείρειεν.*

12) Ποιος ήταν ο ρόλος των γυναικών στις συγκρούσεις ολιγαρχικών και δημοκρατικών στην Κέρκυρα και πώς χαρακτηρίζει ο Θουκυδίδης τη συμπεριφορά τους;

13) Σε ποια ενέργεια προβαίνουν οι ολιγαρχικοί μόλις αντιλαμβάνονται την επικράτηση των αντιπάλων τους; Να σχολιάσετε τη συμπεριφορά τους.

**Βιβλίο 3ο, κεφάλαιο 75: Άφιξη του Νικόστρατου στην Κέρκυρα-Προσπάθειες για συμφιλίωση. Οι δημοκρατικοί εκτοπίζουν τους ολιγαρχικούς ικέτες.**

[75] τῇ δὲ ἐπιγιγνομένῃ ἡμέρᾳ Νικόστρατος ὁ Διειτρέφους Ἀθηναίων στρατηγὸς παραγίγνεται βοηθῶν ἐκ Ναυπάκτου δώδεκα ναυσὶ καὶ Μεσσηνίων πεντακοσίοις ὁπλίταις· ξύμβασίν τε ἔπρασσε καὶ πείθει ὥστε ξυγχωρῆσαι ἀλλήλοις δέκα μὲν ἄνδρας τοὺς αἰτιωτάτους κρῖναι, οἳ οὐκέτι ἔμειναν, τοὺς δ᾿ ἄλλους οἰκεῖν σπονδὰς πρὸς ἀλλήλους ποιησαμένους καὶ πρὸς Ἀθηναίους, ὥστε τοὺς αὐτοὺς ἐχθροὺς καὶ φίλους νομίζειν. καὶ ὁ μὲν ταῦτα πράξας ἔμελλεν ἀποπλεύσεσθαι· οἱ δὲ τοῦ δήμου προστάται πείθουσιν αὐτὸν πέντε μὲν ναῦς τῶν αὐτοῦ σφίσι καταλιπεῖν, ὅπως ἧσσόν τι ἐν κινήσει ὦσιν οἱ ἐναντίοι, ἴσας δὲ αὐτοὶ πληρώσαντες ἐκ σφῶν αὐτῶν ξυμπέμψειν. καὶ ὁ μὲν ξυνεχώρησεν, οἱ δὲ τοὺς ἐχθροὺς κατέλεγον ἐς τὰς ναῦς. δείσαντες δὲ ἐκεῖνοι μὴ ἐς τὰς Ἀθήνας ἀποπεμφθῶσι καθίζουσιν ἐς τὸ τῶν Διοσκόρων ἱερόν. Νικόστρατος δὲ αὐτοὺς ἀνίστη τε καὶ παρεμυθεῖτο. ὡς δ᾿ οὐκ ἔπειθεν, ὁ δῆμος ὁπλισθεὶς ἐπὶ τῇ προφάσει ταύτῃ, ὡς οὐδὲν αὐτῶν ὑγιὲς διανοουμένων τῇ τοῦ μὴ ξυμπλεῖν ἀπιστίᾳ, τά τε ὅπλα αὐτῶν ἐκ τῶν οἰκιῶν ἔλαβε καὶ αὐτῶν τινὰς οἷς ἐπέτυχον, εἰ μὴ Νικόστρατος ἐκώλυσε, διέφθειραν ἄν. ὁρῶντες δὲ οἱ ἄλλοι τὰ γιγνόμενα καθίζουσιν ἐς τὸ Ἥραιον ἱκέται καὶ γίγνονται οὐκ ἐλάσσους τετρακοσίων. ὁ δὲ δῆμος δείσας μή τι νεωτερίσωσιν ἀνίστησί τε αὐτοὺς πείσας καὶ διακομίζει ἐς τὴν πρὸ τοῦ Ἡραίου νῆσον, καὶ τὰ ἐπιτήδεια ἐκεῖσε αὐτοῖς διεπέμπετο.

ΑΣΚΗΣΕΙΣ:

1) Να αξιολογηθούν από διπλωματική και στρατιωτική άποψη οι ενέργειες του Νικόστρατου. Να σκιαγραφήσετε το χαρακτήρα του Αθηναίου στρατηγού με βάση τις ενέργειές του αυτές. (Ερμηνευτική ερώτηση 1 σχολικού βιβλίου σ. 325.)

2) Ποια ήταν η πρόταση των δημοκρατικών στο Νικόστρατο, ποιος ήταν ο στόχος τους και για ποιο λόγο αποδέχτηκε ο Αθηναίος στρατηγός αυτή την πρόταση;

3) *οἱ δὲ τοὺς ἐχθροὺς κατέλεγον ἐς τὰς ναῦς*: πώς αντέδρασαν οι ολιγαρχικοί σε αυτήν την ενέργεια των δημοκρατικών; Είναι η αντίδρασή τους δικαιολογημένη; Πώς την ερμήνευσαν οι δημοκρατικοί;

4) Ποιοι λόγοι υπαγόρευσαν τις δύο ικεσίες των ολιγαρχικών;

5) Να περιγράψετε και να χαρακτηρίσετε τη συμπεριφορά των δημοκρατικών στο κεφ. 75.

6)  *στρατηγός, ὁπλίταις, ξύμβασιν, ἄνδρας, οἵ*: να κλιθούν (η αντωνυμία στο γένος που βρίσκεται).

7) *πείθει*: να γίνει χρονική αντικατάσταση

8) *ἔμειναν*: να γίνει εγκλιτική αντικατάσταση.

9) *ταῦτα, σφίσι*: να κλιθούν στο γένος που βρίσκονται.

10) *ἔλαβε, ὁρῶντες*: να γίνει χρονική αντικατάσταση.

11) Να υπογραμμίσετε με διαφορετικό χρώμα ή είδος γραμμής (ίσια, κυματιστή και διπλή γραμμή) τους ρηματικούς τύπους, δηλαδή τα ρήματα, τα απαρέμφατα και τις μετοχές των 3 πρώτων παραγράφων του κεφαλαίου 75 (μέχρι το “*κατέλεγον ἐς τὰς ναῦς*”).

12) *ἀποπεμφθῶσι, ξύμβασιν, ἀνίστη, ἀποπλεύσεσθαι, ἐπέτυχον*: α) να γράψετε το ρήμα (στο α΄ενικό πρόσωπο του Ενεστώτα) από το οποίο προέρχεται κάθε αρχαία λέξη β) να γράψετε 3 ομόρριζα για κάθε αρχαία λέξη (2 ουσιαστικά και 1 επίθετο).

13) *κράτος, αλήθεια, πρόγονος, διαμονή, δέος, πρόσληψη, κόμιστρο, υπόλοιπος, προνόμιο*: να βρεθεί μια ομόρριζη λέξη του κειμένου για καθεμιά από τις παραπάνω λέξεις.

14) Για καθεμία από τις παρακάτω λέξεις του κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται με διαφορετική σημασία από αυτήν που έχει στο αρχαίο κείμενο: *ξυγχωρῆσαι, κρῖναι, δήμου, προστάται, πληρώσαντες*. Μπορείτε να τη χρησιμοποιήσετε σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο).

15) Να αντιστοιχίσετε καθεμία νεοελληνική λέξη της στήλης Α με την ετυμολογικά συγγενή

της αρχαιοελληνική λέξη της στήλης Β. Δύο λέξεις στη στήλη Α περισσεύουν. 40

|  |  |
| --- | --- |
|  Α  | Β |
|  1. πρόβατο  | *α. ἐπιγιγνομένῃ* |
| 2. γονιός  | *β. στρατηγὸς* |
| 3. διαγωγή  | *γ. ναυσὶ* |
| 4. επινόηση  | *δ. ξύμβασιν* |
| 5. πιστός  | *ε. πείθει* |
| 6. πιθάρι |
|  7. επίνειο |

**Βιβλίο 3ο, κεφάλαιο 76-77: περίληψη**

**Άφιξη του πελοποννησιακού στόλου με επικεφαλής τον Αλκίδα και Βρασίδα στην Κέρκυρα**

**Οι Κερκυραίοι με τους Αθηναίους ετοιμάζονται να παραταχθούν σε ναυμαχία κατά των Πελοποννησίων**

 Μετά από 4-5 μέρες φτάνει στην Κέρκυρα (κεφάλαιο 76) πελοποννησιακός στόλος με επικεφαλής τον Αλκίδα και το Βρασίδα, προφανώς για να διασφαλίσει τα ζωτικά συμφέροντα της Σπάρτης που νιώθουν ότι απειλούνται μετά την επικράτηση των δημοκρατικών στο νησί.

 Οι Κερκυραίοι μαζί με τους Αθηναίους ναυμαχούν με τους Πελοποννήσιους (κεφάλαια 77-78). Παρά τη σημαντική ναυτική εμπειρία τους, οι Κερκυραίοι, λόγω σύγχυσης και πανικού, σημειώνουν λάθη τακτικής στη ναυμαχία και οι Αθηναίοι υποχωρούν για να προστατέψουν τα κερκυραϊκά πλοία από την καταδίωξη των αντιπάλων. Η ναυμαχία τελειώνει με νίκη των Πελοποννησίων που αιχμαλωτίζουν 13 κερκυραϊκά πλοία.

**Βιβλίο 3ο, κεφάλαιο 78: Εσφαλμένη τακτική των Κερκυραίων, υποχώρηση των Αθηναίων**

**(Διδασκαλία από μετάφραση, σελ. 40 στο φυλλάδιο μεταφράσεων)**

 ΑΣΚΗΣΕΙΣ 1) Να εντοπίσετε στα κεφάλαια 77-78 τα αλλεπάλληλα λάθη τακτικής που σημείωσαν οι Κερκυραίοι στη ναυτική τους αναμέτρηση με τους Λακεδαιμόνιους. Πού, κατά τη γνώμη σας οφείλονται; (Ερώτηση 1 σχολικού βιβλίου, σ. 335)

**Βιβλίο 3ο, κεφάλαιο 79-80: περίληψη**

Τότε επικρατεί φόβος στην Κέρκυρα μήπως οι Πελοποννήσιοι επιτεθούν στην πόλη (κεφάλαιο 79). Αυτοί όμως τηρούν στάση αναμονής, κάνουν απόβαση στο ακρωτήριο της Λευκίμμης και ρημάζουν τα χωράφια για να ανεφοδιαστούν οι ίδιοι και να εμποδίσουν τον ανεφοδιασμό των αντιπάλων.

 Οι δημοκρατικοί (κεφάλαιο 80) μπροστά στο απειλητικό ενδεχόμενο να δεχτούν επίθεση από τα εχθρικά πλοία αναγκάζονται να ακολουθήσουν πολιτικής συνδιαλλαγής με τους αντιπάλους τους και γι’ αυτό αρχίζουν διαπραγματεύσεις με τους ικέτες που είχαν μεταφέρει από το Βίδο ξανά στο Ηραίο και με άλλους ολιγαρχικούς παράγοντες με στόχο να σωθεί η πατρίδα. Μερικοί ολιγαρχικοί πείθονται και επανδρώνουν μαζί με τους δημοκρατικούς 30 πλοία. Τότε φτάνουν οι Αθηναίοι που πληροφορήθηκαν την αναταραχή στην Κέρκυρα και την άφιξη των Πελοποννησίων στέλνουν αθηναϊκά καράβια με αρχηγό τον Ευρυμέδοντα.

**Βιβλίο 3ο, κεφάλαιο 81: Οι Πελοποννήσιοι αποπλέουν μέσω Λευκάδας. Βαρβαρότητα και ακρότητες των δημοκρατικών**

[1] Οἱ μὲν οὖν Πελοποννήσιοι τῆς νυκτὸς εὐθὺς κατὰ τάχος ἐκομίζοντο ἐπ᾿ οἴκου παρὰ τὴν γῆν· καὶ ὑπερενεγκόντες τὸν Λευκαδίων ἰσθμὸν τὰς ναῦς, ὅπως μὴ περιπλέοντες ὀφθῶσιν, ἀποκομίζονται. [2] Κερκυραῖοι δὲ αἰσθόμενοι τάς τε Ἀττικὰς ναῦς προσπλεούσας τάς τε τῶν πολεμίων οἰχομένας, λαβόντες τούς τε Μεσσηνίους ἐς τὴν πόλιν ἤγαγον πρότερον ἔξω ὄντας, καὶ τὰς ναῦς περιπλεῦσαι κελεύσαντες ἃς ἐπλήρωσαν ἐς τὸν Ὑλλαϊκὸν λιμένα, ἐν ὅσῳ περιεκομίζοντο, τῶν ἐχθρῶν εἴ τινα λάβοιεν, ἀπέκτεινον· καὶ ἐκ τῶν νεῶν ὅσους ἔπεισαν ἐσβῆναι ἐκβιβάζοντες ἀπεχρῶντο, ἐς τὸ Ἥραιόν τε ἐλθόντες τῶν ἱκετῶν ὡς πεντήκοντα ἄνδρας δίκην ὑποσχεῖν ἔπεισαν καὶ κατέγνωσαν πάντων θάνατον. [3] Οἱ δὲ πολλοὶ τῶν ἱκετῶν, ὅσοι οὐκ ἐπείσθησαν, ὡς ἑώρων τὰ γιγνόμενα, διέφθειρον αὐτοῦ ἐν τῷ ἱερῷ ἀλλήλους, καὶ ἐκ τῶν δένδρων τινὲς ἀπήγχοντο, οἱ δ᾿ ὡς ἕκαστοι ἐδύναντο ἀνηλοῦντο.

[4] Ἡμέρας τε ἑπτά, ἃς ἀφικόμενος ὁ Εὐρυμέδων ταῖς ἑξήκοντα ναυσὶ παρέμεινε, Κερκυραῖοι σφῶν αὐτῶν τοὺς ἐχθροὺς δοκοῦντας εἶναι ἐφόνευον, τὴν μὲν αἰτίαν ἐπιφέροντες τοῖς τὸν δῆμον καταλύουσιν, ἀπέθανον δέ τινες καὶ ἰδίας ἔχθρας ἕνεκα, καὶ ἄλλοι χρημάτων σφίσιν ὀφειλομένων ὑπὸ τῶν λαβόντων· [5] πᾶσά τε ἰδέα κατέστη θανάτου, καὶ οἷον φιλεῖ ἐν τῷ τοιούτῳ γίγνεσθαι, οὐδὲν ὅτι οὐ ξυνέβη καὶ ἔτι περαιτέρω. Καὶ γὰρ πατὴρ παῖδα ἀπέκτεινε καὶ 42

ἀπὸ τῶν ἱερῶν ἀπεσπῶντο καὶ πρὸς αὐτοῖς ἐκτείνοντο, οἱ δέ τινες καὶ περιοικοδομηθέντες ἐν τοῦ Διονύσου τῷ ἱερῷ ἀπέθανον.

ΛΕΞΙΛΟΓΙΟ

*ἄγω* = οδηγώ, *πληρόω-ῶ* = γεμίζω, *ἐσβῆναι*: απαρέμφατο Αορίστου β΄ του ρ. ἐσβαίνω = επιβιβάζομαι, *διαφθείρω* = σκοτώνω, *δοκῶ* = φαίνομαι, δίνω την αντύπωση ότι

ΑΣΚΗΣΕΙΣ

1) *ἐκομίζοντο*: να κλιθεί στον ίδιο χρόνο και στην ίδια φωνή.

2) *γῆν,* *παῖδα*: να κλιθούν.

3) *λαβόντες*: να γίνει χρονική αντικατάσταση και να κλιθεί η Ευκτική Αορίστου β΄ στην ίδια φωνή.

4) *ὀφθῶσιν*: να γίνει εγκλιτική αντικατάσταση.

5) *αἰσθόμενοι, ἤγαγον*: να γίνει χρονική αντικατάσταση και να γραφτεί το β΄ ενικό της Προστακτικής Αορίστου β΄.

6) *ἃς, πάντων, τινα*: να κλιθούν στο γένος που βρίσκονται.

7) *ἐλθόντες*: να γίνει χρονική αντικατάσταση.

8) *κατέγνωσαν, ἑώρων*: να γίνει χρονική αντικατάσταση.

9) *παρέμεινον, ἀπέθανον:* να γίνει χρονική αντικατάσταση.

10) *συγκομιδή, αγωγή, διάπλους, όραση, κατανάλωση, ναυτικός, σύλληψη, εξωτερικός, εκπλήρωση, πιθανότητα, άγχος, άφιξη, κατάσταση, γονιός, απόσπαση, απροσδόκητος, βήμα*: Για καθεμία από τις λέξεις της Νέας Ελληνικής που σας δίνονται, να γράψετε μια ετυμολογικά συγγενή λέξη από το κείμενο.

11) Να γράψετε μία ομόρριζη λέξη της Νέας Ελληνικής, απλή ή σύνθετη, για καθεμία από τις

παρακάτω λέξεις του κειμένου: *ἤγαγον, περιεκομίζοντο, ἐσβῆναι, ἑώρων,* *ἀπέκτεινον, ἐκβιβάζοντες, ὑποσχεῖν, κατέγνωσαν, ἀπεχρῶντο, ἐδύναντο, ἐπιφέροντες, ἀπέθανον.*

12) α) Πώς ακριβώς έγινε η αναχώρηση των Πελοποννησίων και γιατί δεν ήθελαν να τους δουν οι Αθηναίοι; β) Κατά πόσο επηρεάστηκαν ψυχολογικά οι δημοκρατικοί από την άφιξη των αθηναϊκών πλοίων και την παράλληλη αναχώρηση των πελοποννησιακών;

13) Ποιες ευθύνες φαίνεται να αποδίδει ο ιστορικός στον Ευρυμέδοντα για τις σφαγές;

14) Να επισημάνετε τα ρήματα ή τις φράσεις που δηλώνουν το θάνατο και να σχολιάσετε την εικόνα που αισθητοποιούν. Πώς χαρακτηρίζετε το ύφος του κειμένου; Να αιτιολογήσετε το χαρακτηρισμό σας.

15) Να χαρακτηρίσετε τη συμπεριφορά των δημοκρατικών.

ΚΕΦ. 82-83 Παθολογία του πολέμου. Διδασκαλία από μετάφραση.

43

**Αρχαίοι Έλληνες ιστοριογράφοι: Ερωτήσεις εισαγωγής στον Ξενοφώντα (σ. 29-33)**

1) Να συνδέσετε καθεμία από τις φράσεις της στήλης Α με μία φράση της στήλης Β, ώστε να συμπληρώνεται ορθά το νόημά της. Δύο φράσεις της στήλης Β περισσεύουν.

|  |  |
| --- | --- |
|  Α  | Β |
| 1. Ο Ξενοφώντας κατά τη νεανική τουηλικία έλαβε2. Ο Ξενοφώντας, μετά τη μάχη σταΚούναξα στο πλαίσιο της εκστρατείας εναντίον του Πέρση βασιλιά, ανέλαβε3. Στη διαμόρφωση της προσωπικότητας του Ξενοφώντα συνέβαλαν ουσιαστικά4. Οι μεταγενέστεροι φιλόλογοιχώρισαν5. Ο Ξενοφώντας περιγράφει μεεντιμότητα | α. το σύνολο των έργων του Ξενοφώντα σε συμβουλευτικά και ιστορικά.β. ηγετικές πρωτοβουλίες για την επιστροφή των μισθοφόρων στην Ελλάδα.γ. το σύνολο των έργων του Ξενοφώντα σε ιστορικά, σωκρατικά και διδακτικά.δ. τις αυθαιρεσίες του καθεστώτος των τριάκοντα τυράννων στην Αθήνα.ε. η προσωπικότητα του Περικλή, Αθηναίου πολιτικού.ζ. καλή μόρφωση.η. το πρότυπο ζωής του Σωκράτη και η ηγετική φυσιογνωμία του Αγησίλαου, βασιλιά της Σπάρτης |

 2) Να αντιστοιχίσετε καθεμία από τις φράσεις της στήλης Α του παρακάτω πίνακα με μία

φράση από τη στήλη Β που συμπληρώνει ορθά το νόημά της.

|  |  |
| --- | --- |
| Α | Β |
| 1. Ο Ξενοφώντας εξορίστηκε απότην Αθήνα επειδή | α. συντάχθηκε με το μέρος των Σπαρτιατών στη μάχη της Κορώνειας το 394 π.Χ. |
| β. δεν κατάφερε να σώσει την Αμφίπολη από τους Σπαρτιάτες το 424 π.Χ. |
| γ. συμμετείχε στη μάχη των Λεύκτρων το 371 π.Χ. |
| 2. Το έργο του Ξενοφώντα*Ἑλληνικὰ* | α. έχει διδακτικό περιεχόμενο. |
| β. έχει ιστορικό περιεχόμενο. |
| γ. έχει φιλοσοφικό περιεχόμενο.  |
| 3. Ο Ξενοφώντας διέθετε | α. σαφήνεια και απόλυτη ακρίβεια στην έκφρασή του. |
| β. διεισδυτικότητα και βαθειά φιλοσοφημένη πολιτική σκέψη. |
| γ. τη ρητορική δεινότητα των σοφιστών. |
| 4. Ο Ξενοφώντας μένοντας σταθερός στις ιδέες του  | α. επιδοκιμάζει τα μειονεκτήματα και τις ακρότητες της αθηναϊκής δημοκρατίας. |
| β. περιγράφει με εντιμότητα τις αγριότητες τωντριάκοντα τυράννων στην Αθήνα. |
| γ. δικαιολογεί την αυθαιρεσία και την ανηθικότητα της τυραννικής εξουσίας. |
| 5. Το έργο του Ξενοφώντα*Ἑλληνικὰ* | α. είναι το μόνο ιστορικό σύγγραμμα του 5ου αι. π.Χ. |
| β. εξιστορεί τα γεγονότα της περιόδου 411-362 π.Χ. |
| γ. εξιστορεί τα γεγονότα της περιόδου 431-404 π.Χ. |

44

3) Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ):

Ο Ξενοφώντας

α. εξορίστηκε από την Αθήνα εξαιτίας της αριστοκρατικής καταγωγής του.

β. έχασε τον γιο του, τον Γρύλλο, στη μάχη της Μαντινείας (362 π.Χ.).

γ. δέχθηκε βαθύτατη επίδραση από την ηγετική φυσιογνωμία του Περικλή.

δ. έγραψε τα *Ἑλληνικὰ* που αποτελούν τη σπουδαιότερη πηγή για τα γεγονότα της περιόδου 431-411 π.Χ.

ε. παραθέτει ποιητικές εκφράσεις στο κείμενό του και χρησιμοποιεί το απλοποιημένο αττικό ιδίωμα.

4) Να κατατάξετε τα ακόλουθα γεγονότα στην κατάλληλη χρονική σειρά ξεκινώντας από το

παλαιότερο χρονικά (ένδειξη 1) και καταλήγοντας στο νεότερο χρονικά (ένδειξη 5):

α. Ο Θουκυδίδης τιμωρήθηκε με εξορία, επειδή δεν μπόρεσε να σώσει την Αμφίπολη κατά τη διάρκεια του Πελοποννησιακού πολέμου.

β. Στο δεύτερο έτος του Πελοποννησιακού πολέμου ο Θουκυδίδης προσβλήθηκε από τον λοιμό που εξόντωσε το 1/3 του πληθυσμού της Αττικής.

γ. Ο Ξενοφώντας πέθανε αφήνοντας πίσω του εκτεταμένο και πολυσχιδές συγγραφικό έργο.

δ. Ο Πελοποννησιακός πόλεμος έληξε μετά την ήττα της Αθήνας στους Αιγός ποταμούς.

ε. Ο Ξενοφώντας τιμωρήθηκε με εξορία, επειδή ακολούθησε τον Αγησίλαο στη μάχη της

Κορώνειας εναντίον του αντισπαρτιατικού συνασπισμού, στον οποίο πρωτοστατούσαν η Αθήνα και η Θήβα.

5) Να συνδέσετε καθεμία από τις φράσεις της στήλης Α με μία φράση της στήλης Β, ώστε να συμπληρώνεται ορθά το νόημά της.

|  |  |
| --- | --- |
| Α | Β |
| 1. Η εξιστόρηση των γεγονότων τουΠελοποννησιακού πολέμου από τονΘουκυδίδη | α. διακόπτεται στο 404 π.Χ.β. διακόπτεται στο 411 π.Χ. |
| 2. Ο Ξενοφώντας | α. συνέγραψε πολλά έργα με μεγάλη ποικιλία θεμάτων.β. συνέγραψε μόνο την ιστορία του Πελοποννησιακού πολέμου. |
| 3. Το έργο του Θουκυδίδη | α. διακρίνεται για την απλότητα του ύφους και την ποικιλία των θεμάτων.β. διακρίνεται για το υψηλό λογοτεχνικό ύφος. |
| 4. Ο Ξενοφώντας | α. έζησε τις περιπέτειες της Αθήνας στα ταραγμένα χρόνια του Πελοποννησιακού πολέμου.β. έζησε την παιδική και νεανική του ηλικία κατά τα λαμπρότερα χρόνια της αθηναϊκής δύναμης. |
| 5. Ο Θουκυδίδης | α. πίστευε πως οι θεοί δεν αφήνουν ατιμώρητη την ασέβεια και τις ανόσιεςπράξεις.β. πίστευε πως η λογική αποτελεί τη μόνη σταθερή αξία, στην οποία μπορεί να στηριχθεί ο άνθρωπος. |

45

**Ξενοφώντος « Ἑλληνικά»: Η ναυμαχία στους Αιγός ποταμούς, 405 π.Χ.**

**Βιβλίο 2, κεφάλαιο 1, § 16-32 (σελ. 3-7 στο φυλλάδιο μεταφράσεων)**

Ερωτήσεις

1) Ποιες ενέργειες των αντιπάλων περιγράφονται στις παραγράφους 16-19 και ποιος ήταν ο στόχος καθεμιάς;

2) Τι σήμαινε η κατάληψη της Λαμψάκου για τους Σπαρτιάτες και για τους Αθηναίους;

3) Με βάση τα στοιχεία των § 20-24 ποιες ήταν οι κινήσεις των Αθηναίων μετά την άλωση της Λαμψάκου και πώς τις κρίνετε;

4) Ποια τακτική υιοθετεί ο Λύσανδρος (παράγραφοι 22-24) και πώς την αξιολογείτε;

5) Ποια συμβουλή έδωσε ο Αλκιβιάδης στους Αθηναίους στρατηγούς και σε ποια δεδομένα την στήριξε; (ερώτηση 11 σχολικού βιβλίου, σ. 59).

6) Ποια ήταν η αντίδραση των Αθηναίων στρατηγών στη συμβουλή του Αλκιβιάδη και πώς εξηγείται;

7) Ποια εντολή έδωσε ο Λύσανδρος στους κατασκόπους των Αθηναίων (παράγραφος 27) και ποια η σκοπιμότητά της; (ερώτηση 12 σχολικού βιβλίου, σ. 59).

8) Πού οφείλεται η πλήρης επιτυχία του σχεδίου του Λυσάνδρου (ερώτ. 16 σχολ. βιβλίου, σ. 60.)

9) Ποιες ήταν οι κινήσεις των αντιπάλων κατά τη ναυμαχία στους Αιγός ποταμούς και ποια τα αποτελέσματα της σύγκρουσης αυτής;

10) Γιατί ο Κόνων δεν επέστρεψε στην Αθήνα, αλλά αντίθετα κατευθύνθηκε στον Ευαγόρα;

11) Ποια ήταν η στάση των νικητών απέναντι στους αιχμαλώτους μετά τη ναυμαχία στους Αιγός ποταμούς και σε ποια συμπεράσματα μπορείτε να καταλήξετε για την επίδραση του πολέμου στα ήθη των ανθρώπων;

12) Γιατί νικήθηκαν οι Αθηναίοι στους Αιγός ποταμούς παρά την παράδοση που είχαν ως έμπειροι ναυτικοί;

13) Ποια προτερήματα είχε ο Λύσανδρος ως στρατηγός; (Θέματα για συζήτηση σχολικού βιβλίου, σ. 61)

14) Με ποιους τρόπους εξασφαλίζει στον αναγνώστη ο Ξενοφώντας με την αφήγησή του την εποπτεία του χώρου, του χρόνου και των αιτίων των γεγονότων;

46

**Ξενοφῶντος «Ἑλληνικά»: Βιβλίο 2, κεφάλαιο 2. § 1-4:**

**Προετοιμασία Λύσανδρου για αποκλεισμό της Αθήνας**

**Α. ΚΕΙΜΕΝΟ**

[1] Ἐπεὶ δὲ τὰ ἐν τῇ Λαμψάκῳ κατεστήσατο, ἔπλει ἐπὶ τὸ Βυζάντιον καὶ Καλχηδόνα. Οἱ δ' αὐτὸν ὑπεδέχοντο, τοὺς τῶν Ἀθηναίων φρουροὺς ὑποσπόνδους ἀφέντες. Οἱ δὲ προδόντες Ἀλκιβιάδῃ τὸ Βυζάντιον τότε μὲν ἔφυγον εἰς τὸν Πόντον, ὕστερον δ' εἰς Ἀθήνας καὶ ἐγένοντο Ἀθηναῖοι. [2] Λύσανδρος δὲ τούς τε φρουροὺς τῶν Ἀθηναίων καὶ εἴ τινά που ἄλλον ἴδοι Ἀθηναῖον, ἀπέπεμπεν εἰς τὰς Ἀθήνας, διδοὺς ἐκεῖσε μόνον πλέουσιν ἀσφάλειαν, ἄλλοθι δ' οὔ, εἰδὼς ὅτι ὅσῳ ἂν πλείους συλλεγῶσιν εἰς τὸ ἄστυ καὶ τὸν Πειραιᾶ, θᾶττον τῶν ἐπιτηδείων ἔνδειαν ἔσεσθαι. Καταλιπὼν δὲ Βυζαντίου καὶ Καλχηδόνος Σθενέλαον ἁρμοστὴν Λάκωνα, αὐτὸς ἀποπλεύσας εἰς Λάμψακον τὰς ναῦς ἐπεσκεύαζεν.

**Β. ΛΕΞΙΛΟΓΙΟ**

|  |  |
| --- | --- |
| ἀφέντες: μετοχή Αορίστου β΄ του ρ. ἀφίημι(ἀπό + ἵημι) = αφήνωδιδούς: μετοχή Αορίστου β΄ του ρ. δίδωμιἐκεῖσε: προς τα εκεί (επίρρημα)ἄλλοθι: σε άλλο μέρος (επίρρημα)εἰδώς: μετοχή Ενεστώτα του ρ. οἶδα = γνωρίζω πλείους: συγκριτικός βαθμός του επιθέτου πολύς, πολλή, πολύ | συλλεγῶσιν: ρ. συλλέγομαι = συγκεντρώνομαιθᾶττον: συγκριτικός βαθμός του επιρρήματος ταχέως = γρήγορατά ἐπιτήδεια: τα αναγκαία, τα τρόφιμα καταλείπω: αφήνωἀποπέμπω: διώχνω, στέλνωναῦς = πλοίο (ανώμαλο ουσιαστικό βλ. Γραμματική σ. 91) |

**Γ. ΑΣΚΗΣΕΙΣ**

1. Να αναγνωρίσετε γραμματικά τους παρακάτω τύπους: *ὑπεδέχοντο, ἔφυγον, ἐγένοντο, τινά, ἴδοι, συλλεγῶσιν, ἔσεσθαι, καταλιπών*.

*2. ὑπεδέχοντο*: να κλιθεί στο χρόνο που βρίσκεται.

*3. ἔφυγον, ἐγένοντο*: να γίνει χρονική αντικατάσταση.

4. *συλλεγῶσιν*: να γίνει εγκλιτική αντικατάσταση.

5. *ἔσεσθαι*: να κλιθεί ο Παρατατικός και να γραφτούν οι μετοχές Ενεστώτα.

6. α) *φρουροὺς*: να γραφτούν οι πλάγιες πτώσεις.

 β) *τινά, ἄστυ,* *ἁρμοστὴν*: να κλιθούν.

7. Να αναγνωρίσετε συντακτικά τις παρακάτω λέξεις: *τῶν Ἀθηναίων* (1η παράγραφος)*, ὕστερον, Ἀθηναῖοι, Καλχηδόνος, τὰς ναῦς,* όλες τις μετοχές στη 2η παράγραφο.

8. Να βρείτε στο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: *αποδοχή, πρόγονος, όραμα, ταχύτητα, έκλειψη.*

9. Για καθεμία από τις παρακάτω λέξεις του κειμένου, να γράψετε ένα ομόρριζο ουσιαστικό της Νέας Ελληνικής, απλό ή σύνθετο: *ἔπλει, ὑπεδέχοντο, ἴδοι, προδόντες, εἰδώς, καταλιπών*.

10. Να συμπληρώσετε τις παρακάτω περιόδους λόγου της Νέας Ελληνικής με ομόρριζα

(απλά ή σύνθετα) του ρήματος *ἔφυγον*, ώστε να ολοκληρωθεί ορθά το νόημά τους:

• Οι ληστές βρήκαν έξοδο ……………… από την τράπεζα, χωρίς να γίνουν αντιληπτοί από κανέναν.

• Για την ……………………… επεισοδίων ο αγώνας πραγματοποιήθηκε χωρίς θεατές.

• Το ………………. ζήτημα είναι ένα από τα σημαντικότερα προβλήματα σε παγκόσμιο επίπεδο.

• Προσφέρει συχνά εθελοντική βοήθεια σε ένα ………………….. ζώων της περιοχής της.

• Δεν μου μιλά καθόλου, με ………………………………συνεχώς.

11. Για ποιους λόγους οι κάτοικοι του Βυζαντίου και της Χαλκηδόνας “ *ὑπεδέχοντο”* το Λύσανδρο;

12. Ποιες ήταν οι ενέργειες του Λύσανδρου στο Βυζάντιο και τη Χαλκηδόνα και πού αποσκοπούσαν;

13. Ποιες οι ενέργειες του Λύσανδρου μετά την εκτέλεση των αιχμαλώτων της ναυμαχίας στους Αιγός ποταμούς και ποια η σκοπιμότητά τους;

14. “ τὰς ναῦς ἐπεσκεύαζεν”: ποια σημασία έχει για το Λύσανδρο η ενέργειά του αυτή;

**Αντιστοίχιση αρχαίου κειμένου και πραγματολογικών-ερμηνευτικών σχολίων**

|  |  |
| --- | --- |
| Ἐπεὶ δὲ τὰ ἐν τῇ Λαμψάκῳ κατεστήσατο, (εννοείται ο Λύσανδρος) | **1η ενέργεια** **και στόχος Λυσάνδρου**: εγκαθιστά ολιγαρχία στη Λάμψακο (πρώην σύμμαχο των Αθηναίων), την πόλη που κατέκτησε πριν τη ναυμαχία στους Αιγός ποταμούς, για να την ελέγχει καλύτερα, να εξασφαλίσει την κατοχή της |
| ἔπλει ἐπὶ τὸ Βυζάντιον καὶ Καλχηδόνα. Οἱ δ' αὐτὸν ὑπεδέχοντο, οὺς τῶν Ἀθηναίων φρουροὺς ὑποσπόνδους ἀφέντες.  | **2η ενέργεια και στόχος Λυσάνδρου**: Πηγαίνει να ελέγξει τις πόλεις Βυζάντιο και Χαλκηδόνα (πρώην σύμμαχοι των Αθηναίων) ώστε να εμποδίσει τα εμπορικά πλοία των πολιορκημένων Αθηναίων να προμηθευτούν σιτάρι από αυτές τις πόλεις **→** οι πολιορκημένοι Αθηναίοι θα πεινάσουν |
| Λύσανδρος δὲ τούς τε φρουροὺς τῶν Ἀθηναίων καὶ εἴ τινά που ἄλλον ἴδοι Ἀθηναῖον, ἀπέπεμπεν εἰς τὰς Ἀθήνας, διδοὺς ἐκεῖσε μόνον πλέουσιν ἀσφάλειαν, ἄλλοθι δ' οὔ,  | **3η ενέργεια Λυσάνδρου**: Στέλνει στην Αθήνα τους Αθηναίους φρουρούς και όποιον άλλο Αθηναίο συναντούσε στο Βυζάντιο και τη Χαλκηδόνα. 48 |
| εἰδὼς ὅτι ὅσῳ ἂν πλείους συλλεγῶσιν εἰς τὸ ἄστυ καὶ τὸν Πειραιᾶ, θᾶττον τῶν ἐπιτηδείων ἔνδειαν ἔσεσθαι.  | **Στόχος της 3ης ενέργειας**: Ο Λύσανδρος θέλει να αυξηθεί ο αριθμός των πολιορκημένων Αθηναίων για να τους τελειώσουν γρηγορότερα τα τρόφιμα **→** οι πολιορκημένοι Αθηναίοι θα πεινάσουν γρηγορότερα και άρα θα παραδοθούν ταχύτερα στο Λύσανδρο, χωρίς να χρειάζεται να τους πολεμήσει. |
| Καταλιπὼν δὲ Βυζαντίου καὶ Καλχηδόνος Σθενέλαον ἁρμοστὴν Λάκωνα,  | **4η ενέργεια και στόχος Λυσάνδρου**: Εγκαθιστά το Σπαρτιάτη Σθενέλαο ως διοικητή στο Βυζάντιο και τη Χαλκηδόνα, για να ελέγχει καλύτερα αυτές τις πόλεις.  |
| αὐτὸς ἀποπλεύσας εἰς Λάμψακον τὰς ναῦς ἐπεσκεύαζεν. | **5η ενέργεια και στόχος Λυσάνδρου**: Επισκευάζει τα πλοία του στόλου του για να μπορέσει να πολιορκήσει από τη θάλασσα την Αθήνα (η πόλη είναι ήδη πολιορκημένη από το σπαρτιατικό στρατό ξηράς εδώ και πολλά χρόνια). |

**Ξενοφῶντος «Ἑλληνικά»: Βιβλίο 2, κεφάλαιο 2. § 1-4:**

**Αντιδράσεις Αθηναίων μετά την ήττα**

**Α. ΚΕΙΜΕΝΟ**

[3] Ἐν δὲ ταῖς Ἀθήναις τῆς Παράλου ἀφικομένης νυκτὸς ἐλέγετο ἡ συμφορά, καὶ οἰμωγὴ ἐκ τοῦ Πειραιῶς διὰ τῶν μακρῶν τειχῶν εἰς ἄστυ διῆκεν, ὁ ἕτερος τῷ ἑτέρῳ παραγγέλλων· ὥστ' ἐκείνης τῆς νυκτὸς οὐδεὶς ἐκοιμήθη, οὐ μόνον τοὺς ἀπολωλότας πενθοῦντες, ἀλλὰ πολὺ μᾶλλον ἔτι αὐτοὶ ἑαυτούς, πείσεσθαι νομίζοντες οἷα ἐποίησαν Μηλίους τε Λακεδαιμονίων ἀποίκους ὄντας, κρατήσαντες πολιορκίᾳ, καὶ Ἱστιαιέας καὶ Σκιωναίους καὶ Τορωναίους καὶ Αἰγινήτας καὶ ἄλλους πολλοὺς τῶν Ἑλλήνων. [4] Τῇ δ' ὑστεραίᾳ ἐκκλησίαν ἐποίησαν, ἐν ᾗ ἔδοξε τούς τε λιμένας 49 ἀποχῶσαι πλὴν ἑνὸς καὶ τὰ τείχη εὐτρεπίζειν καὶ φυλακὰς ἐφιστάναι καὶ τἆλλα πάντα ὡς εἰς πολιορκίαν παρασκευάζειν τὴν πόλιν.

**Β. ΛΕΞΙΛΟΓΙΟ**

*ἀφικομένης*: μετοχή Αορίστου β΄ του ρ. ἀφικνέομαι-οῦμαι = φτάνω

*ἀπολωλότας*: μετοχή Παρακειμένου του ρ. ἀπόλλυμαι = χάνομαι, καταστρέφομαι

*κρατέω-ῶ τινά*: νικώ κάποιον, *κρατῶ τινός*: εξουσιάζω κάποιον

*ἐκκλησία*: συνέλευση, *δοκεῖ* (απρόσωπο ρήμα) *τινί + απαρέμφατο*: φαίνεται καλό σε κάποιον να…, αποφασίζει κάποιος να… *ἐφιστάναι*: απαρέμφατο Ενεστώτα ενεργητικής φωνής του ρ. ἐφίστημι = εγκαθιστώ, *παρασκευάζω*: προετοιμάζω

**Γ. ΑΣΚΗΣΕΙΣ**

1. α) *ταῖς Ἀθήναις*: να κλιθεί (έχει μόνο πληθυντικό).

β) *νυκτός, ἀπολωλότας*: να γραφούν η δοτική και η κλητική πτώση και στους δύο αριθμούς.

γ) *ἄστυ, λιμένας, τείχη*: να κλιθούν.

2. *ἐκοιμήθη*: να γίνει εγκλιτική αντικατάσταση στο γ΄ πληθυντικό πρόσωπο.

3. *ἑαυτούς*: να γραφτούν οι πλάγιες πτώσεις στον ενικό αριθμό στο ίδιο γένος.

4. *πείσεσθαι* (ΠΡΟΣΟΧΗ: ρ. πάσχω): να γραφεί το απαρέμφατο και η μετοχή Αορίστου β΄.

5. *ἐλέγετο*: να γίνει χρονική αντικατάσταση

6. α) *νομίζοντες*: να κλιθεί η μετοχή στα 3 γένη β) *κρατήσαντες*: Να κλίνετε τη λέξη στα τρία γένη.

7) Να καταγράψετε όλες τις μετοχές των παραγράφων 3-4, να τις αναγνωρίσετε γραμματικά και να βρείτε το υποκείμενό τους (στο ίδιο γένος, πτώση και αριθμό με τη μετοχή). Στη συνέχεια να αναγνωρίσετε συντακτικά όσες μπορείτε.

8) Να γράψετε ένα σύνθετο ομόρριζο ουσιαστικό ή επίθετο της Νέας Ελληνικής, για καθεμία από τις παρακάτω λέξεις του κειμένου: *ἐλέγετο, μακρῶν, ἄστυ, κρατήσαντες, ἀπολωλότας, λιμένας.*

 9) Για καθεμία από τις παρακάτω λέξεις του κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται με διαφορετική σημασία από αυτήν που έχει στο αρχαίο κείμενο: *ἄλλοθι*, *ἐπιτηδείων, συμφορά, παραγγέλλων, κρατήσαντες*. Μπορείτε να τη χρησιμοποιήσετε σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)*.*

10) Να βρείτε στο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: *αδιαφορία, ουσία, ενιαίος, ανεπίτρεπτος, αλληγορία*.

11) Περιγράψτε τις αντιδράσεις των Αθηναίων στην είδηση της καταστροφής στους Αιγός ποταμούς. Είναι δικαιολογημένες;

12) Ποια μέτρα αποφάσισαν να πάρουν οι Αθηναίοι για την αντιμετώπιση της επικείμενης πολιορκίας από τη θάλασσα; Πώς τα κρίνετε;

50

***Αντιστοίχιση αρχαίου κειμένου και πραγματολογικών-ερμηνευτικών σχολίων***

|  |  |
| --- | --- |
| Ἐν δὲ ταῖς Ἀθήναις τῆς Παράλου ἀφικομένηςνυκτὸς ἐλέγετο ἡ συμφορά,  | Η Πάραλος είναι ένα από τα ιερά πλοία των Αθηναίων. Εδώ φέρνει στην πολιορκημένη (από την ξηρά) Αθήνα την είδηση της ήττας των Αθηναίων στους Αιγός ποταμούς το 405 π.Χ. Η συμφορά είναι πολύ μεγάλη, γιατί αιχμαλωτίστηκε ο αθηναϊκός στόλος (180 πλοία) και εκτελέστηκαν όλοι οι Αθηναίοι στρατιώτες από τους Σπαρτιάτες. |
| καὶ οἰμωγὴ ἐκ τοῦ Πειραιῶς διὰ τῶν μακρῶν τειχῶν εἰς ἄστυ διῆκεν, ὁ ἕτερος τῷ ἑτέρῳ παραγγέλλων: ὥστ' ἐκείνης τῆς νυκτὸς οὐδεὶς ἐκοιμήθη, οὐ μόνον τοὺς ἀπολωλόταςπενθοῦντες,  | Οι Αθηναίοι είναι πολύ στενοχωρημένοι και αρχίζουν να θρηνούν για τους νεκρούς τους. Ο Ξενοφώντας μας περιγράφει την έκταση του θρήνου (από τον Πειραιά ξεκινάει και φτάνει μέχρι την Αθήνα) και την ένταση του θρήνου (κανείς δεν κοιμήθηκε εκείνο το βράδυ).  |
| ἀλλὰ πολὺ μᾶλλον ἔτι αὐτοὶ ἑαυτούς, πείσεσθαι νομίζοντες οἷα ἐποίησαν Μηλίους τε Λακεδαιμονίων ἀποίκους ὄντας, κρατήσαντες πολιορκίᾳ, καὶ Ἱστιαιέας καὶ Σκιωναίους καὶ Τορωναίους καὶ Αἰγινήτας καὶ ἄλλους πολλοὺς τῶν Ἑλλήνων. | Οι Αθηναίοι εκτός από πόνο για την απώλεια των αγαπημένων τους νιώθουν και φόβο για το δικό τους μέλλον. Θυμούνται τη δική τους αλαζονική και απάνθρωπη συμπεριφορά απέναντι σε μικρές πόλεις-κράτη (Μήλος, Ιστιαία, Σκιώνη, Τορώνη και Αίγινα) που δεν πήγαν με το μέρος τους στον πελοποννησιακό πόλεμο ή έφυγαν από την αθηναϊκή συμμαχία: οι Αθηναίοι αιχμαλώτισαν τα γυναικόπαιδα, εκτέλεσαν τους ενήλικους άντρες, εξόρισαν κατοίκους. Όλα αυτά είναι εγκλήματα πολέμου. Τώρα οι Αθηναίοι φοβούνται μήπως πάθουν τα ίδια από τους Σπαρτιάτες. |
|  Τῇ δ' ὑστεραίᾳ ἐκκλησίαν ἐποίησαν, ἐν ᾗ ἔδοξετούς τε λιμένας ἀποχῶσαι πλὴν ἑνὸς καὶ τὰ τείχηεὐτρεπίζειν καὶ φυλακὰς ἐφιστάναι καὶ τἆλλα πάντα ὡς εἰς πολιορκίαν παρασκευάζειν τὴν πόλιν. | Μετά το θρήνο οι Αθηναίοι κινητοποιούνται, για ν’ αντιμετωπίσουν την κίνηση του Λύσανδρου που περιμένουν. Συγκαλούν συνέλευση, δηλαδή την εκκλησία του δήμου (δημοκρατική διαδικασία) και αποφασίζουν να πάρουν μέτρα για την αντιμετώπιση της πολιορκίας της Αθήνας από τη θάλασσα: α) να φράξουν την είσοδο των λιμανιών τους, εκτός από ένα, β) να επισκευάσουν τα τείχη γ) να τοποθετήσουν σ’ αυτά φρουρές και δ) να κάνουν όλες τις απαραίτητες προετοιμασίες για την πολιορκία. 51 |

**Ξενοφῶντος Ἑλληνικά, Β΄, 2, 16-23: συνθηκολόγηση με τη Σπάρτη- το τέλος του πελοποννησιακού πολέμου**

***Παράγραφοι 16-17: Ο πρωταγωνιστικός ρόλος του Θηραμένη***

[16] Τοιούτων δὲ ὄντων Θηραμένης εἶπεν ἐν ἐκκλησίᾳ ὅτι εἰ βούλονται αὐτὸν πέμψαι παρὰ Λύσανδρον, εἰδὼς ἥξει Λακεδαιμονίους πότερον ἐξανδραποδίσασθαι τὴν πόλιν βουλόμενοι ἀντέχουσι περὶ τῶν τειχῶν ἢ πίστεως ἕνεκα. Πεμφθεὶς δὲ διέτριβε παρὰ Λυσάνδρῳ τρεῖς μῆνας καὶ πλείω, ἐπιτηρῶν ὁπότε Ἀθηναῖοι ἔμελλον διὰ τὸ ἐπιλελοιπέναι τὸν σῖτον ἅπαντα ὅ τι τις λέγοι ὁμολογήσειν. [17] Ἐπεὶ δὲ ἧκε τετάρτῳ μηνί, ἀπήγγειλεν ἐν ἐκκλησίᾳ ὅτι αὐτὸν Λύσανδρος τέως μὲν κατέχοι, εἶτα κελεύοι εἰς Λακεδαίμονα ἰέναι· οὐ γὰρ εἶναι κύριος ὧν ἐρωτῷτο ὑπ' αὐτοῦ, ἀλλὰ τοὺς ἐφόρους. Μετὰ ταῦτα ᾑρέθη πρεσβευτὴς εἰς Λακεδαίμονα αὐτοκράτωρ δέκατος αὐτός.

ΛΕΞΙΛΟΓΙΟ

|  |  |
| --- | --- |
| *βούλομαι* = θέλω*ἥκω* = φτάνω*εἰδώς*: μετοχή Ενεστώτα του ρ. οἶδα = γνωρίζω*διατρίβω* = χρονοτριβώ, καθυστερώ*μέλλω + απρ.* = πρόκειται να, σκοπεύω να | *ἐπιλείπω* = παρουσιάζω έλλειψη*κελεύω* = διατάζω *ἰέναι* = απαρέμφατο Ενεστώτα του ρ. *εἶμι* = πηγαίνω (Βλ. Γραμματική σ. 234)*αἱροῦμαι* = εκλέγω, προτιμώ *αὐτοκράτωρ* = με απόλυτη εξουσία |

ΑΣΚΗΣΕΙΣ

1. α) *ὄντων*: να κλιθεί και στα 3 γένη. β) *πίστεως, πεμφθείς, τρεῖς μῆνας, ταῦτα*: να κλιθούν (η μετοχή στο γένος που βρίσκεται).

2. *εἶπεν, λέγοι,* *ἐπιλελοιπέναι, ᾑρέθη*: να γίνει χρονική αντικατάσταση.

3. *πρεσβευτής* (βλ. Γραμμ. σ. 90) *, αὐτοκράτωρ* (βλ. Γραμμ. σ. 76 και 81): να κλιθούν.

4. *μάλιστα, πολλοί*: να γραφτούν οι άλλοι βαθμοί.

5. *εἶπεν, πέμψαι, ᾑρέθη*: να γραφτούν τρεις ομόρριζες λέξεις για κάθε ρήμα.

52

6. α) Να αναγνωρίσετε συντακτικά τις μετοχές της παραγράφου 16. β) Να αναγνωρίσετε τις ονοματικές προτάσεις του κειμένου.

7. Να γράψετε μία σύνθετη λέξη της Νέας Ελληνικής, με πρώτο ή δεύτερο συνθετικό καθεμία από τις παρακάτω λέξεις του κειμένου: *πίστεως*, *σῖτον*, *ἐρωτῷτο*, *ᾑρέθη.*

8. Να επιλέξετε από τη στήλη Β για καθεμία αρχαιοελληνική λέξη της στήλης Α την ορθή σημασία της σύμφωνα με το κείμενο του Ξενοφώντα:

|  |  |
| --- | --- |
|  Α  | Β |
| 1.*ἐκκλησίᾳ*  | α. συνέλευσηβ. ναός |
| 2.*ἐπιτηρῶν*  | α. επιβλέπωβ. καιροφυλακτώ |
| 3. *ὁμολογήσειν*  | α. αποκαλύπτωβ. συμφωνώ |
| 4. *κύριος*  | α. αρμόδιοςβ. ιδιοκτήτης |
| 5. *φυγάδα*  | α. αυτός που διαφεύγει κρυφά σε ξένη χώραβ. εξόριστος |

9. Ποιες ήταν οι διπλωματικές ενέργειες του Θηραμένη και σε τι αποσκοπούσαν;

10. Ποια σημασία είχε για το Θηραμένη η εκλογή του από τους Αθηναίους ως πρεσβευτή αυτοκράτορα; Είχε προετοιμάσει με τις ενέργειές του ο ίδιος την εκλογή του αυτή και -αν ναι- με ποιες ενέργειες και πώς τον κρίνετε γι’ αυτό;

**Διπλωματικές ενέργειες του Θηραμένη: παράγραφοι 16-17**, σ. 70 σχολικού βιβλίου

***Αντιστοίχιση αρχαίου κειμένου και πραγματολογικών-ερμηνευτικών σχολίων***

|  |  |
| --- | --- |
| [16] τοιούτων δὲ ὄντων  | Η Αθήνα πολιορκείται από ξηρά και θάλασσα, λιμοκτονεί και θέλει να συνάψει ειρήνη με τη Σπάρτη. Η Σπάρτη ζητά να γκρεμιστούν τα Μακρά τείχη της Αθήνας. Άρα οι Αθηναίοι που δεν το επιθυμούν πρέπει να διαπραγματευτούν τους όρους τερματισμού του πολέμου. |
| Θηραμένης εἶπεν ἐν ἐκκλησίᾳ ὅτι εἰ βούλονται αὐτὸν πέμψαι παρὰ Λύσανδρον, εἰδὼς ἥξει Λακεδαιμονίους πότερον ἐξανδραποδίσασθαι τὴν πόλιν βουλόμενοι ἀντέχουσι περὶ τῶν τειχῶν ἢπίστεως ἕνεκα.  | Ο **Θηραμένης** είναι μετριοπαθής ολιγαρχικός Αθηναίος, **φίλος της Σπάρτης**.**Ζητάει από τους συμπολίτες του να τον στείλουν στο Λύσανδρο για να μάθει τις προθέσεις των Σπαρτιατώ**ν: για ποιο λόγο ζητάνε από τους Αθηναίους να γκρεμίσουν τα Μακρά τείχη της πόλης τους; Θέλουν να υποδουλώσουν την πόλη τους; Ή μήπως θέλουν να γκρεμιστούν τα τείχη για να αποδείξουν-εγγυηθούν οι Αθηναίοι στους Σπαρατιάτες με αυτόν τον τρόπο ότι δε θα τους ξανα- 53κάνουν πόλεμο; (Η Αθήνα θα είναι απροστάτευτη χωρίς τείχη και δεν θα τη συμφέρει να κηρύξει πόλεμο στους Σπαρτιάτες.) |
| πεμφθεὶς δὲ διέτριβε παρὰ Λυσάνδρῳτρεῖς μῆνας καὶ πλείω, ἐπιτηρῶν ὁπότε Ἀθηναῖοι ἔμελλον διὰ τὸ ἐπιλελοιπέναι τὸν σῖτον ἅπαντα ὅ τι τις λέγοι ὁμολογήσειν. | **Ο Θηραμένης καθυστερεί 3 μήνες στις διαπραγματεύσεις του με το Λύσανδρο για ειρήνη επειδή θέλει να εξαντληθούν οι πολιορκημένοι Αθηναίοι από την πείνα και έτσι να δεχτούν οποιοδήποτε όρο απαιτήσουν οι Σπαρτιάτες για να δεχτούν να κάνουν ειρήνη.** Προφανώς ο Θηραμένης ως ολιγαρχικός είναι με το μέρος της ολιγαρχικής Σπάρτης και θέλει να επιβάλει η Σπάρτη τους όρους της στην Αθήνα. Η συμπεριφορά του μπορεί να χαρακτηριστεί προδοτική. |
| [17]ἐπεὶ δὲ ἧκε τετάρτῳ μηνί, ἀπήγγειλεν ἐν ἐκκλησίᾳ ὅτι αὐτὸν Λύσανδρος τέως μὲν κατέχοι,  | Ο Θηραμένης δικαιολογείται για την καθυστερημένη επιστροφή του στην Αθήνα μετά από 4 μήνες: δεν έφταιγε ο ίδιος, ο Λύσανδρος τον κρατούσε κοντά του. |
| εἶτα κελεύοι εἰς Λακεδαίμονα ἰέναι: οὐ γὰρ εἶναι κύριος ὧν ἐρωτῷτο ὑπ' αὐτοῦ, ἀλλὰ τοὺς ἐφόρους. μετὰ ταῦτα ᾑρέθη πρεσβευτὴς εἰς Λακεδαίμονα αὐτοκράτωρ δέκατος αὐτός | Ο Θηραμένης λέει στους Αθηναίους ότι ο Λύσανδρος τον προέτρεψε να πάει στη Σπάρτη για να διαπραγματευτεί με τους 5 εφόρους (= την κυβέρνηση της Σπάρτης), γιατί ο Λύσανδρος (ως στρατηγός 53και όχι πολιτικός) δεν ήταν αρμόδιος να απαντήσει στις ερωτήσεις του Θηραμένη. **Έτσι, ο Θηραμένης πετυχαίνει να εκλέξουν αυτόν οι Αθηναίοι (μαζί με άλλους 9) πρέσβη προς τους Σπαρτιάτες και μάλιστα τον εξουσιοδοτούν να χειριστεί την διαπραγμάτευση όπως αυτός κρίνει, χωρίς συγκατάθεση από την Εκκλησία του Δήμου.** Με αυτόν τον τρόπο είναι πρωταγωνιστής των εξελίξεων, δηλαδή τις επηρεάζει.  |

***Παράγραφοι 18-19: Κρίσιμη συνεδρίαση στη Σπάρτη***

[18] Λύσανδρος δὲ τοῖς ἐφόροις ἔπεμψεν ἀγγελοῦντα μετ' ἄλλων Λακεδαιμονίων Ἀριστοτέλην, φυγάδα Ἀθηναῖον ὄντα, ὅτι ἀποκρίναιτο Θηραμένει ἐκείνους κυρίους εἶναι εἰρήνης καὶ πολέμου. [19] Θηραμένης δὲ καὶ οἱ ἄλλοι πρέσβεις ἐπεὶ ἦσαν ἐν Σελλασίᾳ, ἐρωτώμενοι δὲ ἐπὶ τίνι λόγῳ ἥκοιεν εἶπον ὅτι αὐτοκράτορες περὶ εἰρήνης, μετὰ ταῦτα οἱ ἔφοροι καλεῖν ἐκέλευον αὐτούς. 54 Ἐπεὶ δ' ἧκον, ἐκκλησίαν ἐποίησαν, ἐν ᾗ ἀντέλεγον Κορίνθιοι καὶ Θηβαῖοι μάλιστα, πολλοὶ δὲ καὶ ἄλλοι τῶν Ἑλλήνων, μὴ σπένδεσθαι Ἀθηναίοις, ἀλλ' ἐξαιρεῖν.

ΛΕΞΙΛΟΓΙΟ

*φυγάς –άδος* = εξόριστος *ἐκκλησίαν ποιῶ* = συγκαλώ συνέλευση

*σπένδομαι* = συμφιλιώνομαι, συνθηκολογώ

ΑΣΚΗΣΕΙΣ

1) *φυγάδα, τίνι, πρέσβεις, Ἑλλήνων*: να κλιθούν.

2) *ἔπεμψεν, εἶπον*: να γίνει εγκλιτική αντικατάσταση.

3) *ἀγγελοῦντα, ἀποκρίναιτο*: να γραφτεί ο ίδιος τύπος (δηλαδή η μετοχή στην ίδια πτώση και το ρήμα στο ίδιο πρόσωπο, έγκλιση και φωνή) στον Ενεστώτα, Μέλλοντα και Αόριστο.

4) *καλεῖν*: Να γίνει εγκλιτική αντικατάσταση στο β΄ ενικό πρόσωπο του Ενεστώτα και να κλιθεί ο Παρατατικός και στις δύο φωνές.

5) Να διακρίνετε τις κύριες από τις δευτερεύουσες προτάσεις των παραγράφων 18-19 και να αναγνωρίσετε όσες δευτερεύουσες μπορείτε.

6) Να αναγνωρίσετε συντακτικά τις μετοχές των παραγράφων 18-19.

7) Να αναγνωρίσετε συντακτικά τις παρακάτω λέξεις: *ἀγγελοῦντα (σε Μέλλοντα), κυρίους, εἰρήνης, τῶν Ἑλλήνων, Ἀθηναίοις*.

8) Να επιλέξετε για καθεμία αρχαιοελληνική λέξη της στήλης Α την ετυμολογικά συγγενή της νεοελληνική λέξη της στήλης Β.

|  |  |
| --- | --- |
|  Α  | Β |
| 6. *ἐφόροις*  | α. αόρατοςβ. ευφορία |
| 7.*ἐρωτώμενοι*  | α. υποερώτημαβ. έρωτας |
| 8. *μέγα*  | α. μέθοδοςβ. μέγεθος |
| 9. *ἕπεσθαι*  | α. έποςβ. επομένως |
| 10. *ἐπανέφερον*  | α. φανάριβ. φόρος |

9) Να γράψετε ένα σύνθετο ομόρριζο ουσιαστικό ή επίθετο της Νέας Ελληνικής, για καθεμία από τις παρακάτω λέξεις του κειμένου: *λόγῳ, ἄλλοι, μακρά, φυγάδας, γῆν.*

10 Από ποια σημεία του κειμένου φαίνεται ότι ο Λύσανδρος δεν αποφάσιζε μόνος του για την τύχη του πολέμου; Να απαντήσετε με συντομία.

11) Ερώτηση 8 σχολικού βιβλίου, σ. 76.

55

**Κρίσιμη συνεδρίαση στη Σπάρτη μετά την άφιξη της αθηναϊκής πρεσβείας: παράγρ. 18-19,** σ. 71

***Αντιστοίχιση αρχαίου κειμένου και πραγματολογικών-ερμηνευτικών σχολίων***

|  |  |
| --- | --- |
| [18] Λύσανδρος δὲ τοῖς ἐφόροις ἔπεμψεν ἀγγελοῦντα μετ' ἄλλων Λακεδαιμονίων Ἀριστοτέλην, φυγάδα Ἀθηναῖον ὄντα, ὅτι ἀποκρίναιτο Θηραμένει ἐκείνους κυρίους εἶναι εἰρήνης καὶ πολέμου. | Ο Λύσανδρος ενημερώνει τους 5 εφόρους (= κυβέρνηση της Σπάρτης) με έναν αγγελιαφόρο (τον εξόριστο Αθηναίο Αριστοτέλη) ότι αυτοί πρέπει ν’ αποφασίσουν αν θα συνεχίσουν τον πόλεμο ή θα κάνουν ειρήνη με τους Αθηναίους. Έτσι απάντησε στο Θηραμένη. Ουσιαστικά τους προετοιμάζει για την απόφαση που πρέπει να πάρουν εφόσον σε λίγο θα φτάσει η αθηναϊκή πρεσβεία στη Σπάρτη. |
| [19] Θηραμένης δὲ καὶ οἱ ἄλλοι πρέσβεις ἐπεὶ ἦσαν ἐν Σελλασίᾳ, ἐρωτώμενοι δὲ ἐπὶ τίνι λόγῳ ἥκοιεν εἶπον ὅτι αὐτοκράτορες περὶ εἰρήνης, μετὰ ταῦτα οἱ ἔφοροι καλεῖν ἐκέλευον αὐτούς. | Όταν ο Θηραμένης και οι άλλοι 9 πρέσβεις φτάνουν στη Σελλασία, μια πόλη κοντά στη Σπάρτη, οι Σπαρτιάτες τους περνούν από έλεγχο ρωτώντας για το λόγο της επίσκεψής τους. Οι πρέσβεις απαντούν ότι θέλουν να διαπραγματευτούν για ειρήνη. Τότε μόνο τους καλούν οι έφοροι να εισέλθουν στη Σπάρτη.  |
| ἐπεὶ δ' ἧκον, ἐκκλησίαν ἐποίησαν, ἐν ᾗ ἀντέλεγον Κορίνθιοι καὶ Θηβαῖοι μάλιστα, πολλοὶ δὲ καὶ ἄλλοι τῶν Ἑλλήνων, μὴ σπένδεσθαι Ἀθηναίοις, ἀλλ' ἐξαιρεῖν. | Όταν φτάνουν οι Αθηναίοι πρέσβεις στη Σπάρτη, γίνεται συνεδρίαση των Σπαρτιατών και των συμμάχων τους για ν’ αποφασίσουν για ειρήνη ή συνέχεια του πολέμου με τους Αθηναίους. **Οι Κορίνθιοι, οι Θηβαίοι και πολλοί άλλοι σύμμαχοι προτείνουν να συνεχιστεί ο πόλεμος και να καταστρέψουν την Αθήνα.** Αυτή η στάση δείχνει πόσο μίσος και έχθρα είχαν πολλές πόλεις-κράτη απέναντι στην Αθήνα. Η Κόρινθος ως εμπορική πόλη ήταν μεγάλος οικονομικός ανταγωνιστής της Αθήνας και η Θήβα ένιωθε ότι απειλούνταν από την επεκτατική πολιτική της Αθήνας. Και οι 2 ήθελαν με την καταστροφή της Αθήνας να ισχυροποιήσουν τη δική τους θέση στον ελληνικό χώρο. |

***Παράγραφος 20: Η απόφαση της Σπάρτης***

[20] Λακεδαιμόνιοι δὲ οὐκ ἔφασαν πόλιν Ἑλληνίδα ἀνδραποδιεῖν μέγα ἀγαθὸν εἰργασμένην ἐν τοῖς μεγίστοις κινδύνοις γενομένοις τῇ Ἑλλάδι, ἀλλ' ἐποιοῦντο εἰρήνην ἐφ' ᾧ τά τε μακρὰ τείχη καὶ τὸν Πειραιᾶ καθελόντας καὶ τὰς ναῦς πλὴν δώδεκα παραδόντας καὶ τοὺς φυγάδας 56

καθέντας τὸν αὐτὸν ἐχθρὸν καὶ φίλον νομίζοντας Λακεδαιμονίοις ἕπεσθαι καὶ κατὰ γῆν καὶ κατὰ θάλατταν ὅποι ἂν ἡγῶνται.

 ΛΕΞΙΛΟΓΙΟ: *φημί* = λέω, ισχυρίζομαι *ἐργάζομαι* = κάνω, *ἕπομαι* = ακολουθώ, *ὅποι*: αναφορικό επίρρημα = όπου, *ἡγοῦμαι* = οδηγώ

ΑΣΚΗΣΕΙΣ

1) α) *Ἑλληνίδα*: να κλιθεί. β) *μέγα*: να γραφτεί το ίδιο γένος στο συγκριτικό και υπερθετικό βαθμό. γ) *μακρά*: να κλιθεί στο γένος που βρίσκεται.

2) α) *καθελόντας*: να γραφτεί το γ΄ πληθυντικό πρόσωπο στην Οριστική του ίδιου χρόνου. β) *ἡγῶνται*: να γίνει εγκλιτική αντικατάσταση.

3) Πώς κρίνετε την απάντηση των Σπαρτιατών στην πρόταση των Κορινθίων, των Θηβαίων και άλλων Ελλήνων (§§ 18-19) και την απόφαση των Σπαρτιατών για την τύχη της Αθήνας;

4) Ερώτηση 10 σχολικού βιβλίου σ. 77

5) Να γράψετε ένα σύνθετο ομόρριζο ουσιαστικό της Νέας Ελληνικής, με πρώτο συνθετικό καθεμία από τις παρακάτω λέξεις του κειμένου: *εἰρήνην, ναῦς, γῆν, θάλατταν.*

6) α.Να συμπληρώσετε τις παρακάτω περιόδους λόγου της Νέας Ελληνικής με το κατάλληλο

ομόρριζο(απλό ή σύνθετο) της λέξης του κειμένου που σας δίνεται, ώστε να ολοκληρωθεί ορθά το νόημά τους:

*γενομένοις*: Η ……………… του είχε καταγωγή από την Ανατολική Θράκη.

*νομίζοντας*: Ο πατέρας του έχει μια συλλογή με σπάνια ασημένια ………………………………….

*εἰργασμένην*: Για κάποιους εργαζόμενους το Σάββατο δεν είναι αργία, αλλά …………………… ημέρα.

β. Να συμπληρώσετε τις παρακάτω περιόδους λόγου της Νέας Ελληνικής με ομόρριζα(απλά ή σύνθετα) του ρήματος ***ἐποίησαν***, ώστε να ολοκληρωθεί ορθά το νόημά τους:

• Ο Οδυσσέας Ελύτης , από τους σημαντικότερους Έλληνες ……………….., έχει τιμηθεί

με το βραβείο Νόμπελ.

• Μην ……………….. τα λόγια μου, δεν είπα ποτέ κάτι τέτοιο!

• Να ……………….. τον ελεύθερο χρόνο σου με δημιουργικές μορφές ψυχαγωγίας .

• Το ……………….. στη γειτονιά μου φημίζεται όχι μόνο για το υπέροχο ψωμί του, αλλά

και τα καταπληκτικά γλυκά που έχει.

• Σε είχα ……………….. να μην ανακατευτείς σε αυτή την υπόθεση, αλλά εσύ δε με άκουσες.

57

**Οι όροι της ειρήνης που έθεσε η Σπάρτη στην Αθήνα: παράγραφος 20, σ. 71**

***Αντιστοίχιση αρχαίου κειμένου με μετάφραση και σχόλια***

|  |  |  |
| --- | --- | --- |
| [20] Λακεδαιμόνιοι δὲ οὐκ ἔφασαν (Ρ) |  Οι Λακεδαιμόνιοι όμως αρνήθηκαν  | Οι Λακεδαιμόνιοι αποφασίζουν να μην καταστρέψουν και υποδουλώσουν την ηττημένη Αθήνα δείχνοντας **μεγαλοψυχία** απέναντι της για πολλούς λόγους. Ο Ξενοφώντας αναφέρει 2 : α) επειδή **η Αθήνα είναι ελληνική πόλη,** άρα οι Σπαρτιάτες σέβονται το κοινό έθνος στο οποίο ανήκουν με τους Αθηναίους.β) **η Αθήνα πρωταγωνίστησε στους εθνικούς πολέμους των Ελλήνων εναντίον των Περσών** (492-479 π.Χ.), άρα προσέφερε μεγάλη υπηρεσία στην Ελλάδα. |
| πόλιν Ἑλληνίδα ἀνδραποδιεῖν (Α) | να υποδουλώσουν πόλη ελληνική,  |
| μέγα ἀγαθὸν εἰργασμένην (Μ) | που είχε κάνει μεγάλο καλό |
| ἐν τοῖς μεγίστοις κινδύνοις γενομένοις (Μ) τῇ Ἑλλάδι,  | στους μέγιστους κινδύνους που είχαν βρει την Ελλάδα, |
| Υπάρχουν κι άλλοι λόγοι: 1) Είναι πιθανό η Σπάρτη να φοβόταν ότι η πλήρης αποδυνάμωση της Αθήνας θα ισχυροποιούσε τη Θήβα, που θα αμφισβητούσε, έτσι, τη σπαρτιατική ηγεμονία. 2) Επίσης, οι Σπαρτιάτες υπολόγισαν ίσως ότι σε μια πιθανή νέα εκστρατεία των Περσών εναντίον της Ελλάδας η Αθήνα θα ήταν απαραίτητος σύμμαχος. 3) Ίσως, τέλος, η πνευματική αίγλη της Αθήνας τους συγκράτησε από μια τόσο βάρβαρη και ανόσια πράξη εναντίον της. |
| Ἀλλ' ἐποιοῦντο (Ρ) εἰρήνην  |  αλλά σκόπευαν να κάνουν ειρήνη | Οι Σπαρτιάτες θέτουν **5 όρους** που πρέπει να αποδεχτούν οι Αθηναίοι για να γίνει ειρήνη. Οι 4 πρώτοι είναι προϋποθέσεις για τον 5ο όρο που θεωρεί κύριο ο Ξενοφών: |
| ἐφ' ᾧ τά τε μακρὰ τείχη καὶ τὸνΠειραιᾶ καθελόντας (Μ) | υπό τον όρο, αφού κατεδαφίσουν (οι Αθηναίοι) τα μακρά τείχη και τα τείχη του Πειραιά  | 1) οι Αθηναίοι με το γκρέμισμα των τειχών θ’ **αποδυναμωθούν στρατιωτικά** στην ξηρά και δε θα μπορούν να ξανακάνουν πόλεμο στη Σπάρτη. |
| καὶ τὰς ναῦς πλὴν δώδεκαπαραδόντας (Μ) | και παραδώσουντα πλοία τους εκτός από δώδεκα  | 2) Με την παράδοση του στόλου επίσης οι Αθηναίοι **θα αποδυναμωθούν στρατιωτικά** στη θάλασσα. |
| καὶ τοὺς φυγάδας καθέντας (Μ) | και επαναφέρουν τους εξόριστους, | 3) Η επιστροφή των ολιγαρχικών εξόριστων θα κάνει **ισχυρότερη την ολιγαρχική παράταξη** στην Αθήνα και **θα αποδυναμώσει το δημοκρατικό πολίτευμα**. |
| τὸν αὐτὸν ἐχθρὸν καὶ φίλον νομίζοντας (Μ) Λακεδαιμονίοις |  έχοντας τους ίδιουςεχθρούς και φίλους,  | 4) Οι Αθηναίοι πρέπει να έχουν φιλικές σχέσεις με τα κράτη που είναι φίλοι της Σπάρτης και εχθρικές σχέσεις με τους εχθρούς της Σπάρτης. Άρα δε θα έχουν ανεξάρτητη εξωτερική πολιτική αλλά **διπλωματική υποταγή** στη Σπάρτη. Έτσι δε θα μπορούν να δημιουργήσουν αντισπαρτιατικές συμμαχίες. 58 |
| ἕπεσθαι (Α)καὶ κατὰ γῆν καὶ κατὰ θάλατταν | να ακολουθούν τους Σπαρτιάτεςκαι στην ξηρά και στη θάλασσα,  | 5) Οι Αθηναίοι πρέπει να ακολουθούν στις εκστρατείες τους τους Σπαρτιάτες (και όχι να είναι ισότιμοι), πράγμα που σημαίνει **πολιτική υποταγή** στη Σπάρτη. |
|  ὅποι ἂν ἡγῶνται. (Ρ) | οπουδήποτε και αν τους οδηγούν. |

***Παράγραφοι 21-23: Η παράδοση των Αθηνών***

[21] Θηραμένης δὲ καὶ οἱ σὺν αὐτῷ πρέσβεις ἐπανέφερον ταῦτα εἰς τὰς Ἀθήνας. εἰσιόντας δ' αὐτοὺς ὄχλος περιεχεῖτο πολύς, φοβούμενοι μὴ ἄπρακτοι ἥκοιεν· οὐ γὰρ ἔτι ἐνεχώρει μέλλειν διὰ τὸ πλῆθος τῶν ἀπολλυμένων τῷ λιμῷ. [22] Τῇ δὲ ὑστεραίᾳ ἀπήγγελλον οἱ πρέσβεις ἐφ' οἷς οἱ Λακεδαιμόνιοι ποιοῖντο τὴν εἰρήνην· προηγόρει δὲ αὐτῶν Θηραμένης, λέγων ὡς χρὴ πείθεσθαι Λακεδαιμονίοις καὶ τὰ τείχη περιαιρεῖν. Ἀντειπόντων δέ τινων αὐτῷ, πολὺ δὲ πλειόνων συνεπαινεσάντων, ἔδοξε δέχεσθαι τὴν εἰρήνην. [23] Μετὰ δὲ ταῦτα Λύσανδρός τε κατέπλει εἰς τὸν Πειραιᾶ καὶ οἱ φυγάδες κατῇσαν καὶ τὰ τείχη κατέσκαπτον ὑπ' αὐλητρίδων πολλῇ προθυμίᾳ, νομίζοντες ἐκείνην τὴν ἡμέραν τῇ Ἑλλάδι ἄρχειν τῆς ἐλευθερίας.

ΛΕΞΙΛΟΓΙΟ

*ἀπόλλυμαι* = χάνομαι, καταστρέφομαι, *πείθομαι τινί* = υπακούω σε κάποιον

*δοκεῖ* (απρόσωπο ρήμα) *τινί + απαρέμφατο*: φαίνεται καλό σε κάποιον να…, αποφασίζει κάποιος να…

ΑΣΚΗΣΕΙΣ.

1) α) *ταῦτα*: να κλιθεί στο αρσενικό και το ουδέτερο γένος. β) *οἷς*: να γραφτεί η ίδια πτώση στον άλλο αριθμό.

2) *πλῆθος, τινων*: να γραφτεί η γενική και η δοτική πτώση στους δύο αριθμούς. 59

3) *ἐπανέφερον*, *πείθεσθαι, νομίζοντες*: να γίνει χρονική αντικατάσταση.

4) *αὐλητρίδων*: να γραφτεί η δοτική και η αιτιατική και στους δύο αριθμούς. *τῇ Ἑλλάδι:* να κλιθεί.

5) *ἄρχειν*: να γραφτούν τα απαρέμφατα Μέλλοντα και Αορίστου και στις δύο φωνές.

6) Να κάνετε σύνταξη: *χρὴ πείθεσθαι Λακεδαιμονίοις καὶ τὰ τείχη περιαιρεῖν*.

10) Ποιοι ήταν οι καθοριστικοί λόγοι που συνετέλεσαν στο να δεχτούν τους όρους της ειρήνης οι Αθηναίοι κατά τη συνέλευσή τους και πώς χαρακτηρίζετε τον τρόπο παράδοσης της ηττημένης Αθήνας στο Λύσανδρο;

11) Πώς κρίνετε την εντύπωση που είχαν οι Σπαρτιάτες και πολλοί άλλοι Έλληνες ότι η ημέρα της παράδοσης της Αθήνας και της κατεδάφισης των τειχών της σήμαινε την αρχή της ελευθερίας για την Ελλάδα; Να αναπτύξετε την άποψή σας.

12) Να συνδέσετε σωστά τους αριθμούς της στήλης Α με τα γράμματα της στήλης Β. Ένα στοιχείο της στήλης Β περισσεύει.

 Α Β

*1. “οὐκ ἔφασαν ... ἀνδραποδιεῖν”* α) υποταγή

*2. “ἕπεσθαι καί κατά γῆν καί* β) αναγνώριση σημαντικής
*κατά θάλατταν”* προσφοράς

*3. “όχλος περιεχεῖτο πολύς, φοβούμενοι …* γ) μεγαλοψυχία

*4.“μέγα ἀγαθόν εἰργασμένην”*  δ) αγωνία

*5. “οὐ γάρ ἔτι ἐνεχώρει μέλλειν* ε) υπεροψία

 στ) ανάγκη για άμεση ειρήνευση

13) Να αντιστοιχίσετε καθεμία αρχαιοελληνική λέξη της στήλης Α με την ετυμολογικά συγγενή της νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
|  Α  |  Β |
| 1. *εἰργασμένην*2. *γενομένοις*3. *προηγόρει*4. *περιαιρεῖν*5. *δέχεσθαι* | α. αγόρευσηβ. απόγονοςγ. ηγεμόναςδ. απεργίαε. αποδέκτηςζ. γηρατειάη. αφαίρεση |

14) Να συμπληρώσετε τις παρακάτω περιόδους λόγου της Νέας Ελληνικής με το κατάλληλο ομόρριζο(απλό ή σύνθετο) της αρχαίας λέξης.

*μέλλειν*: Στα …………………… σχέδια της εταιρείας περιλαμβάνεται η ίδρυση υποκαταστημάτων στο εξωτερικό.

*συνεπαινεσάντων*: Του αξίζει κάθε ..……………………. για την καλή του πράξη.

*δέχεσθαι*: Ο Υφυπουργός Αθλητισμού πήγε στο αεροδρόμιο για την …………………… των ολυμπιονικών.

*ἄρχειν*: Η ……………….. του πρωταθλήματος ποδοσφαίρου μετατέθηκε για τα τέλη Οκτωβρίου.

 *ὄχλος*: Είναι τόσο ……………………. που εκνευρίζομαι κάθε φορά που τον βλέπω.

*λέγων*: Η καθηγήτρια ζήτησε από τον απουσιολόγο τον ……………… των μαθητών και μαθητριών που συμμετέχουν στην εκδρομή του σχολείου. 60

**Η παράδοση των Αθηνών: παράγραφοι 21-23**

***Αντιστοίχιση αρχαίου κειμένου και πραγματολογικών-ερμηνευτικών σχολίων***

|  |  |
| --- | --- |
|  [21] Θηραμένης δὲ καὶ οἱ σὺν αὐτῷ πρέσβεις ἐπανέφερον ταῦτα εἰς τὰς Ἀθήνας. εἰσιόντας δ' αὐτοὺς ὄχλος περιεχεῖτο πολύς, φοβούμενοι μὴ ἄπρακτοι ἥκοιεν: οὐ γὰρ ἔτι ἐνεχώρει μέλλειν διὰ τὸ πλῆθος τῶν ἀπολλυμένων τῷ λιμῷ. | Οι Αθηναίοι περιμένουν με **αγωνία** την επιστροφή των πρέσβεων από τη Σπάρτη και μόλις μπαίνουν στην Αθήνα τους περικυκλώνουν για να μάθουν την απόφαση των Σπαρτιατών. **Φοβούνται** μήπως οι πρέσβεις δεν πέτυχαν το στόχο τους, δηλαδή τη συνθηκολόγηση και βρίσκονται σε **απόγνωση** γιατί πολλοί Αθηναίοι έχουν πεθάνει από την πείνα. |
| [22] τῇ δὲ ὑστεραίᾳ ἀπήγγελλον οἱ πρέσβεις ἐφ' οἷς οἱ Λακεδαιμόνιοι ποιοῖντο τὴν εἰρήνην: προηγόρει δὲ αὐτῶν Θηραμένης, λέγων ὡς χρὴ πείθεσθαιΛακεδαιμονίοις καὶ τὰ τείχη περιαιρεῖν. Ἀντειπόντων δέ τινων αὐτῷ, πολὺ δὲ πλειόνων συνεπαινεσάντων, ἔδοξε δέχεσθαι τὴν εἰρήνην. | Οι Αθηναίοι συνεδριάζουν στην εκκλησία του δήμου μόλις οι πρέσβεις ανακοινώνουν τους όρους της ειρήνης. **Ο Θηραμένης προτείνει να τους δεχτούν** οι συμπολίτες του και άρα να υπακούουν στους Σπαρτιάτες και να κατεδαφίσουν τα τείχη. Κάποιοι φέρνουν αντιρρήσεις, επειδή θεωρούν ότι μπορούν να υπάρξουν ευνοϊκότεροι όροι. Οι περισσότεροι όμως συμφωνούν. |
| [23] μετὰ δὲ ταῦτα Λύσανδρός τε κατέπλει εἰς τὸν Πειραιᾶ καὶ οἱ φυγάδες κατῇσαν καὶ τὰ τείχη κατέσκαπτον ὑπ' αὐλητρίδων πολλῇ προθυμίᾳ, νομίζοντες ἐκείνην τὴν ἡμέραν τῇ Ἑλλάδι ἄρχειν τῆς ἐλευθερίας. | 6 μήνες μετά τη ναυμαχία στους Αιγός ποταμούς, το 404 π.Χ. τερματίζεται ο Πελοποννησιακός πόλεμος.**Ο Λύσανδρος φτάνει στον Πειραιά για να του παραδώσουν οι Αθηναίοι την πόλη** (προφανώς και τα πλοία). **Οι ολιγαρχικοί εξόριστοι επιστρέφουν και αρχίζει η κατεδάφιση των τειχών**. Οι Λακεδαιμόνιοι και οι ολιγαρχικοί Αθηναίοι κατά την κατεδάφιση των τειχών, για να πανηγυρίσουν «μετά μουσικής» τη νίκη τους καλούν αυλητρίδες, όπως γινόταν στα γλέντια και τα συμπόσια! Νομίζουν ότι αρχίζει η **ελευθερία των ελληνικών πόλεων-κρατών από την αθηναϊκή ηγεμονία** που πλέον έχει καταλυθεί. |

**Ἑλληνικά, Β΄, 3, 50-56: η δίκη και η εκτέλεση του Θηραμένη**

***Παράγραφοι 50-51:* *Παρωδία δίκης***

[50] Ὡς δ' εἰπὼν ταῦτα ἐπαύσατο, καὶ ἡ βουλὴ δήλη ἐγένετο εὐμενῶς ἐπιθορυβήσασα, γνοὺς ὁ Κριτίας ὅτι εἰ ἐπιτρέψοι τῇ βουλῇ διαψηφίζεσθαι περὶ αὐτοῦ, ἀναφεύξοιτο, καὶ τοῦτο οὐ βιωτὸν 61 ἡγησάμενος, προσελθὼν καὶ διαλεχθείς τι τοῖς τριάκοντα ἐξῆλθε, καὶ ἐπιστῆναι ἐκέλευσε τοὺς τὰ ἐγχειρίδια ἔχοντας φανερῶς τῇ βουλῇ ἐπὶ τοῖς δρυφάκτοις. [51] Πάλιν δὲ εἰσελθὼν εἶπεν· Ἐγώ, ὦ βουλή, νομίζω προστάτου ἔργον εἶναι οἵου δεῖ, ὃς ἂν ὁρῶν τοὺς φίλους ἐξαπατωμένους μὴ ἐπιτρέπῃ. καὶ ἐγὼ οὖν τοῦτο ποιήσω. Καὶ γὰρ οἵδε οἱ ἐφεστηκότες οὔ φασιν ἡμῖν ἐπιτρέψειν, εἰ ἀνήσομεν ἄνδρα τὸν φανερῶς τὴν ὀλιγαρχίαν λυμαινόμενον. Ἔστι δὲ ἐν τοῖς καινοῖς νόμοις τῶν μὲν ἐν τοῖς τρισχιλίοις ὄντων μηδένα ἀποθνῄσκειν ἄνευ τῆς ὑμετέρας ψήφου, τῶν δ' ἔξω τοῦ καταλόγου κυρίους εἶναι τοὺς τριάκοντα θανατοῦν. Ἐγὼ οὖν, ἔφη, Θηραμένην τουτονὶ ἐξαλείφω ἐκ τοῦ καταλόγου, συνδοκοῦν ἅπασιν ἡμῖν. Καὶ τοῦτον, ἔφη, ἡμεῖς θανατοῦμεν.

ΛΕΞΙΛΟΓΙΟ *γνούς* (θηλ. γνοῦσα, ουδ. γνόν): μετοχή Αορίστου β΄ του ρ. γιγνώσκω ἐγχειρίδιον: μικρό μαχαίρι *ὑμέτερος –α –ον*: κτητική αντωνυμία = δικός –ή –ό σας

συνδοκῶ = συμφωνώ, έχω την ίδια γνώμη, εγκρίνω

ΑΣΚΗΣΕΙΣ

1) *εὐμενῶς*: να γραφτούν τα παραθετικά του επιρρήματος.

2) *βουλή, ἐγώ, ἄνδρα, μηδένα*: να γραφτούν οι πλάγιες πτώσεις και στους δύο αριθμούς.

3) *ἐγένετο, ἐξῆλθε, ἀποθνῄσκειν*: να γίνει χρονική αντικατάσταση

4) *θανατοῦν*: να κλιθεί η Οριστική Ενεστώτα στην ίδια φωνή.

5) Να αναγνωρίσετε συντακτικά τις παρακάτω λέξεις: *ταῦτα, περὶ αὐτοῦ, τοὺς ἔχοντας, ἐξαπατωμένους, τῆς ὑμετέρας.*

6) Να γράψετε μία σύνθετη ομόρριζη λέξη της Νέας Ελληνικής, για καθεμία από τις παρακάτω λέξεις του κειμένου: *ἀναφεύξοιτο, φανερῶς, ἄνδρα, νόμοις, ψήφου*, *ἐπαύσατο, βουλή, δήλη, βιωτόν*.

7) φασιν: να γράψετε 4 ομόρριζα στα νέα ελληνικά.

8) Να αντιστοιχίσετε καθεμία νεοελληνική λέξη της στήλης Α με την ετυμολογικά συγγενή

της αρχαιοελληνική λέξη της στήλης Β. Δύο λέξεις στη στήλη Α περισσεύουν.

62

|  |  |
| --- | --- |
|  **Α**  | **Β** |
| 1. ψηφιδωτό  | α. ἐπιτρέψοι |
| 2. επιτηρητής  | β. διαψηφίζεσθαι |
| 3. παράνομος  | γ. βιωτὸν |
| 4. προτροπή  | δ. νομίζω |
| 5. βωμός  | ε. ἀποθνῄσκειν |
| 6. βιωματικός |
|  7. αθάνατος |

8) Άσκηση 4 σχολικού βιβλίου, σ. 92.

9) Ποιες μεθόδους και ποια τεχνάσματα μετήλθε ο Κριτίας ώστε και τον αντίπαλό του, τον Θηραμένη, να εξοντώσει και ο ίδιος να φαίνεται ότι ενήργησε νομότυπα;

***Παράγραφοι 52-53: Η αντίδραση του Θηραμένη***

[52] Ἀκούσας ταῦτα ὁ Θηραμένης ἀνεπήδησεν ἐπὶ τὴν ἑστίαν καὶ εἶπεν: Ἐγὼ δ', ἔφη, ὦ ἄνδρες,

ἱκετεύω τὰ πάντων ἐννομώτατα, μὴ ἐπὶ Κριτίᾳ εἶναι ἐξαλείφειν μήτε ἐμὲ μήτε ὑμῶν ὃν ἂν

βούληται, ἀλλ' ὅνπερ νόμον οὗτοι ἔγραψαν περὶ τῶν ἐν τῷ καταλόγῳ, κατὰ τοῦτον καὶ ὑμῖν καὶ

ἐμοὶ τὴν κρίσιν εἶναι.

[53] Καὶ τοῦτο μέν, ἔφη, μὰ τοὺς θεοὺς οὐκ ἀγνοῶ, ὅτι οὐδέν μοι ἀρκέσει ὅδε ὁ βωμός, ἀλλὰ

βούλομαι καὶ τοῦτο ἐπιδεῖξαι, ὅτι οὗτοι οὐ μόνον εἰσὶ περὶ ἀνθρώπους ἀδικώτατοι, ἀλλὰ καὶ περὶ

θεοὺς ἀσεβέστατοι. Ὑμῶν μέντοι, ἔφη, ὦ ἄνδρες καλοὶ κἀγαθοί, θαυμάζω, εἰ μὴ βοηθήσετε ὑμῖν

αὐτοῖς, καὶ ταῦτα γιγνώσκοντες ὅτι οὐδὲν τὸ ἐμὸν ὄνομα εὐεξαλειπτότερον ἢ τὸ ὑμῶν ἑκάστου.

ΛΕΞΙΛΟΓΙΟ

*βούλομαι* = θέλω *ὅδε -ἥδε –τόδε*: δεκτική αντωνυμία = αυτός –ή –ό εδώ

*κρίσις* = δίκη *μέντοι*: αντιθετικός σύνδεσμος = όμως

*θαυμάζω* = απορώ *ὑμῖν αὐτοῖς*: αυτοπαθητική αντωνυμία = τους εαυτούς σας 63

ΑΣΚΗΣΕΙΣ

1) *ἀκούσας:* να γραφτούν οι πλάγιες πτώσεις του αρσενικού και του θηλυκού γένους.

2) α) *εἶπεν:* να γίνει εγκλιτική αντικατάσταση. β) γιγνώσκοντες: να γίνει χρονική αντικατάσταση.

3) *ὑμῖν αὐτοῖς:* να γραφτούν οι πλάγιες πτώσεις στον ενικό αριθμό.

4) Να βρείτε στο κείμενο που σας δίνεται μία ετυμολογικά συγγενή λέξη για καθεμία από

τις παρακάτω λέξεις της Νέας Ελληνικής: *ρήτορας*, *ουσία*, *ιδέα*, *θνητός*, *συνώνυμο*.

5) Να επιλέξετε για καθεμία αρχαιοελληνική λέξη της στήλης Α την ετυμολογικά συγγενή

της νεοελληνική λέξη της στήλης Β.

|  |  |
| --- | --- |
|  Α  |  Β  |
| 1. ἐννομώτατα  | α. νοητόςβ. νομαδικός |
| 2. κρίσιν  | α. κριτήριοβ. κρίκος |
| 3. ἐπιδεῖξαι  | α. υπόδειγμαβ. υπόδημα |
| 4. γιγνώσκοντες  | α. μεταγενέστεροςβ. ανάγνωση |
| 5. πράττετε  | α. πρατήριοβ. πρακτικός |

6) Οι τριάκοντα χαρακτηρίζονται από τον Θηραμένη «ἀδικώτατοι» και «ἀσεβέστατοι». Πώς δικαιολογεί αυτούς τους χαρακτηρισμούς;

7) Τι θέλει να αποδείξει ο Θηραμένης στο σύντομο λόγο του προς τους βουλευτές; Τι αποδείξεις χρησιμοποιεί; Πού τελικά αποσκοπεί και γιατί δεν επιτυγχάνει τον σκοπό του μολονότι ο λόγος του είναι αρκετά πειστικός;

***Παράγραφοι 54-56: Η εκτέλεση του Θηραμένη***

[54] Ἐκ δὲ τούτου ἐκέλευσε μὲν ὁ τῶν τριάκοντα κῆρυξ τοὺς ἕνδεκα ἐπὶ τὸν Θηραμένην· ἐκεῖνοι

 δὲ εἰσελθόντες σὺν τοῖς ὑπηρέταις, ἡγουμένου αὐτῶν Σατύρου τοῦ θρασυτάτου τε καὶ

 ἀναιδεστάτου, εἶπε μὲν ὁ Κριτίας· «Παραδίδομεν ὑμῖν, ἔφη, Θηραμένην τουτονὶ κατακεκριμένον

 κατὰ τὸν νόμον. [55] Ὑμεῖς δὲ λαβόντες καὶ ἀπαγαγόντες οἱ ἕνδεκα οὗ δεῖ τὰ ἐκ τούτων πράττετε 64

 Ὡς δὲ ταῦτα εἶπεν, εἷλκε μὲν ἀπὸ τοῦ βωμοῦ ὁ Σάτυρος, εἷλκον δὲ οἱ ὑπηρέται. ὁ δὲ Θηραμένης

 ὥσπερ εἰκὸς καὶ θεοὺς ἐπεκαλεῖτο καὶ ἀνθρώπους καθορᾶν τὰ γιγνόμενα. Ἡ δὲ βουλὴ ἡσυχίαν

 εἶχεν, ὁρῶσα καὶ τοὺς ἐπὶ τοῖς δρυφάκτοις ὁμοίους Σατύρῳ καὶ τὸ ἔμπροσθεν τοῦ βουλευτηρίου

πλῆρες τῶν φρουρῶν, καὶ οὐκ ἀγνοοῦντες ὅτι ἐγχειρίδια ἔχοντες παρῆσαν. [56] Οἱ δ' ἀπήγαγον

τὸν ἄνδρα διὰ τῆς ἀγορᾶς μάλα μεγάλῃ τῇ φωνῇ δηλοῦντα οἷα ἔπασχε. Λέγεται δ' ἓν ῥῆμα καὶ

τοῦτο αὐτοῦ. Ὡς εἶπεν ὁ Σάτυρος ὅτι οἰμώξοιτο, εἰ μὴ σιωπήσειεν, ἐπήρετο· «Ἂν δὲ σιωπῶ, οὐκ

ἄρ', ἔφη, οἰμώξομαι;» Καὶ ἐπεί γε ἀποθνῄσκειν ἀναγκαζόμενος τὸ κώνειον ἔπιε, τὸ λειπόμενον

ἔφασαν ἀποκοτταβίσαντα εἰπεῖν αὐτόν· «Κριτίᾳ τοῦτ' ἔστω τῷ καλῷ». Καὶ τοῦτο μὲν οὐκ ἀγνοῶ,

ὅτι ταῦτα ἀποφθέγματα οὐκ ἀξιόλογα, ἐκεῖνο δὲ κρίνω τοῦ ἀνδρὸς ἀγαστόν, τὸ τοῦ θανάτου

παρεστηκότος μήτε τὸ φρόνιμον μήτε τὸ παιγνιῶδες ἀπολιπεῖν ἐκ τῆς ψυχῆς.

ΛΕΞΙΛΟΓΙΟ

*κελεύω*: διατάζω, *ἡγοῦμαι τινός*: είμαι αρχηγός, επικεφαλής κάποιου

*ἀποφθέγματα*: κουβέντες

*παρεστηκότος*: μετοχή Παρακειμένου του ρ. παρίσταμαι = είμαι παρών, είμαι κοντά

ΑΣΚΗΣΕΙΣ

1) *κῆρυξ, ὑπηρέται*: να γραφτούν οι πλάγιες πτώσεις.

2) *θρασυτάτου, ἀναιδεστάτου*: να κλιθεί το αρσενικό γένος του επιθέτου στο θετικό βαθμό.

3) *ἡγουμένου, καθορᾶν*: να γίνει εγκλιτική αντικατάσταση στο β΄ ενικό πρόσωπο.

4) *λαβόντες, εἶχεν, ἀπήγαγον*: να γίνει χρονική αντικατάσταση.

5) *ὁρῶσα*: να κλιθεί η Ευκτική στον ίδιο χρόνο και φωνή.

6) *μεγάλῃ, ἀξιόλογα*: να γραφτούν τα παραθετικά στο ίδιο γένος, πτώση και αριθμό.

7) α) Να διακρίνετε τις κύριες από τις δευτερεύουσες προτάσεις και να αναγνωρίσετε όσες δευτερεύουσες μπορείτε. β) Να αναγνωρίσετε συντακτικά τις παρακάτω λέξεις: *ἐπὶ τὸν Θηραμένην, θεούς, ὁρῶσα, μεγάλῃ, ἀποθνῄσκειν*.

65

8) α) Να συμπληρώσετε τις παρακάτω περιόδους λόγου της Νέας Ελληνικής με ομόρριζα (απλά ή σύνθετα) του ρηματικού τύπου της αρχαίας ελληνικής *ἡγουμένου*, ώστε να ολοκληρωθεί ορθά το νόημά τους:

• Οι …………………………… του σχολείου τον επαινούν για το ήθος και την επίδοσή του.

• Ο Μέγας Αλέξανδρος θεωρείται ένας από τους μεγαλύτερους ………………………….. στην

παγκόσμια ιστορία.

• Η θεία μου ……………………….. τις πιο ωραίες ιστορίες που έχω ακούσει ποτέ.

β) Να συμπληρώσετε τις παρακάτω περιόδους λόγου της Νέας Ελληνικής με το κατάλληλο

ομόρριζο(απλό ή σύνθετο) της λέξης του κειμένου

*εἷλκον*: Η παλίρροια προκαλείται από ……………………… της σελήνης στα θαλάσσια

ύδατα.

• *εἰκός*: Δεν γίνεται να βασιζόμαστε σε ……………………… Πρέπει να είμαστε σίγουροι.

• *καθορᾶν*: Μια από τις πέντε ανθρώπινες αισθήσεις είναι η ………………………

• *πλῆρες*: Θα σε ……………………… στο τέλος του μήνα.

• *ἔπασχε*: Η άσκηση ζητά μετατροπή από την ενεργητική στην ………………... σύνταξη

9) Να επιλέξετε για καθεμία αρχαιοελληνική λέξη της στήλης Α την ετυμολογικά συγγενή

της νεοελληνική λέξη της στήλης Β.

|  |  |
| --- | --- |
|  Α  | Β |
| 1. *ὑπηρέται*  | α. ερέτηςβ. ευρέτηςγ. ταξιθέτης |
| 2. *δρυφάκτοις*  | α. φακόςβ. φράγμαγ. φρακάρω |
| 3. *ἐπήρετο*  | α. έρωταςβ. ηρεμίαγ. ερώτηση |
| 4. *ἀποφθέγματα*  | α. φθόγγοςβ. φθοράγ. φθόνος |
| 5. *ἀπολιπεῖν*  | α. λυπηρόςβ. λιπαρόςγ. λειψός |

10) Ερώτηση 2 σχολικού βιβλίου σ. 92

11) Ποιες ήταν οι αντιδράσεις των βουλευτών απέναντι στις ενέργειες του Κριτία; Πώς χαρακτηρίζετε την στάση τους αυτή; Πώς δικαιολογείται η μεταστροφή της αρχικής τους ευνοϊκής στάσης απέναντι στον Θηραμένη;

12) Παρακολουθώντας μέσα στο κείμενο (παράγραφοι 50-56) το λόγο και τις ενέργειες του Κριτία να σκιαγραφήσετε το ήθος και το ύφος του άνδρα και να κρίνετε την πολιτική του στάση.

13) Να σχολιάσετε τις αντιδράσεις του Θηραμένη κατά τη σύλληψή του. 66

14) Μελετώντας το κείμενο του Ξενοφώντα για την παρωδία δίκης του Θηραμένη σε ποια συμπεράσματα μπορείτε να καταλήξετε για το πολιτικό κλίμα και τα πολιτικά ήθη της Αθήνας την περίοδο του καθεστώτος των Τριάκοντα τυράννων;

15) Στην ενότητα (παράγραφοι 50-56) είναι έντονη η παρουσία ευθέος λόγου. Τι εξυπηρετεί κατά τη γνώμη σας;

|  |  |
| --- | --- |
|  ΑΡΧΑΙΟ ΚΕΙΜΕΝΟ | Νόημα και Σχόλια |
| [50] ὡς δ' εἰπὼν ταῦτα ἐπαύσατο, καὶ ἡ βουλὴ δήληἐγένετο εὐμενῶς ἐπιθορυβήσασα, γνοὺς **ὁ Κριτίας** ὅτι εἰ ἐπιτρέψοι τῇ βουλῇ διαψηφίζεσθαι περὶ αὐτοῦ, ἀναφεύξοιτο, καὶ τοῦτο οὐ βιωτὸν ἡγησάμενος, προσελθὼν καὶ διαλεχθείς τι τοῖς τριάκοντα ἐξῆλθε, καὶ ἐπιστῆναι ἐκέλευσε τοὺς τὰ ἐγχειρίδια ἔχοντας φανερῶς τῇ βουλῇ ἐπὶ τοῖς δρυφάκτοις. | **Ενέργειες του Κριτία** μετά την απολογία του ΘηραμένηΟ Κριτίας αντιλαμβάνεται ότι είναι πιθανόν οι βουλευτές-δικαστές να αθωώσουν το Θηραμένη, αφού επιδοκιμάζουν τα λόγια του. Αυτό δε μπορεί να το ανεχθεί γι’ αυτό συνεννοείται με τους άλλους Τριάκοντα και στη συνέχεια δίνει εντολή στους μαχαιροφόρους (στους μπράβους του) να σταθούν κοντά στους βουλευτές για να τους βλέπουν έτσι οπλισμένοι που είναι.***Στόχος του Κριτία είναι να τρομοκρατήσει τους βουλευτές-δικαστές****, δηλαδή να τους κάνει για να καταδικάσουν το Θηραμένη σε θάνατο από φόβο για τη δική τους ζωή που απειλείται από τους μαχαιροφόρους.* |
|  [51] πάλιν δὲ εἰσελθὼν (ὁ Κριτίας) εἶπεν: Ἐγώ, ὦ βουλή, νομίζω προστάτου ἔργον εἶναι οἵου δεῖ, ὃς ἂν ὁρῶν τοὺς φίλους ἐξαπατωμένους μὴ ἐπιτρέπῃ. καὶ ἐγὼ οὖν τοῦτο ποιήσω. καὶ γὰρ οἵδε οἱ ἐφεστηκότες οὔ φασιν ἡμῖν ἐπιτρέψειν, εἰ ἀνήσομεν ἄνδρα τὸν φανερῶς τὴν ὀλιγαρχίαν λυμαινόμενον. ἔστι δὲ ἐν τοῖς καινοῖς νόμοις τῶν μὲν ἐν τοῖς τρισχιλίοις ὄντων μηδένα ἀποθνῄσκειν ἄνευ τῆς ὑμετέρας ψήφου, τῶν δ' ἔξω τοῦ καταλόγου κυρίους εἶναι τοὺς τριάκοντα θανατοῦν. Ἐγὼ οὖν, ἔφη, Θηραμένην τουτονὶ ἐξαλείφω ἐκ τοῦ καταλόγου, συνδοκοῦν ἅπασιν ἡμῖν. καὶ τοῦτον, ἔφη, ἡμεῖς θανατοῦμεν. | **Λόγος του Κριτία** μετά την είσοδο των μαχαιροφόρων στο δικαστήριοΟ Κριτίας λέει στους βουλευτές: “Ο Θηραμένης σας εξαπατά και εγώ ως ηγέτης δεν πρέπει να το επιτρέψω. Ούτε οι άντρες που στέκονται εδώ (δηλ. οι μαχαιροφόροι) θα αφήσουν εσάς τους δικαστές και εμάς τους Τριάκοντα να αθωώσουμε το Θηραμένη. Σύμφωνα με τον καινούριο νόμο, τους πολίτες που είναι γραμμένοι στον κατάλογο των 3.000 (οπαδών των Τριάκοντα) μόνο οι βουλευτές μπορούν να τους καταδικάσουν σε θάνατο, όχι οι Τριάκοντα. Τους πολίτες όμως που είναι εκτός καταλόγου μπορούν να τους καταδικάσουν σε θάνατο μόνο οι Τριάκοντα. Εγώ λοιπόν σβήνω το Θηραμένη από τον κατάλογο των 3000 και έτσι όλοι εμείς θα τον θανατώσουμε.”***Ο Κριτίας απειλεί τους βουλευτές*** *ότι οι μαχαιροφόροι δε θα τους αφήσουν να αθωώσουν το Θηραμένη. Επιπλέον,* ***δε σέβεται το νόμο που ψήφισαν οι ίδιοι οι Τριάκοντα*** *και σβήνει το Θηραμένη από τον κατάλογο των 3000 για να τον εκτελέσουν οι Τριάκοντα χωρίς να χρειαστεί να ψηφίσουν οι βουλευτές γι’ αυτόν.* ***Ο Κριτίας ενεργεί άδικα και παράνομα χρησιμοποιώντας τη βία (= μαχαιροφόροι) του ισχυρότερου.*** *Ουσιαστικά δεν αφήνει τους βουλευτές να δικάσουν, γι’ αυτό η δίκη αυτή χαρακτηρίζεται ως παρωδία (= κοροϊδία) δίκης.* |
|  [52] ἀκούσας ταῦτα ὁ Θηραμένης ἀνεπήδησεν ἐπὶ τὴν ἑστίαν καὶ εἶπεν: Ἐγὼ δ', ἔφη, ὦ ἄνδρες, ἱκετεύω τὰ πάντων ἐννομώτατα, μὴ ἐπὶ Κριτίᾳ εἶναι ἐξαλείφειν μήτε ἐμὲ μήτε ὑμῶν ὃν ἂν βούληται, ἀλλ' ὅνπερ νόμον οὗτοι ἔγραψαν περὶ τῶν ἐν τῷ καταλόγῳ, κατὰ τοῦτον καὶ ὑμῖν καὶ ἐμοὶ τὴν κρίσιν εἶναι.  | Η αντίδραση του ΘηραμένηΟ Θηραμένης πηγαίνει στο βωμό και λέει: “Στο όνομα της δικαιοσύνης, σας ικετεύω, μην αφήνετε τον Κριτία να σβήνει εμένα και όποιον θέλει από τον κατάλογο. Σεβαστείτε το νόμο που ισχύει για όσους βρίσκονται στον κατάλογο και δικάστε με εσείς, όχι οι Τριάκοντα.”***Ο Θηραμένης καταφεύγει ως ικέτης στο βωμό*** *(δηλαδή έναν ιερό χώρο) για να μη μπορούν οι Τριάκοντα να τον πάρουν από εκεί και να τον θανατώσουν (βωμός= άσυλο). Αν το κάνουν, θα είναι μεγάλη ασέβεια*  67 *προς τους θεούς που προστατεύουν τους ικέτες. Ο Θηραμένης με την κίνηση και τα λόγια του καλεί τους βουλευτές να τηρήσουν τον* ***άγραφο θρησκευτικό νόμο/θεσμό που επιβάλλει σεβασμό της ζωής του ικέτη****.* |
|  [53] καὶ τοῦτο μέν, ἔφη, μὰ τοὺς θεοὺς οὐκ ἀγνοῶ, ὅτι οὐδέν μοι ἀρκέσει ὅδε ὁ βωμός, ἀλλὰ βούλομαι καὶ τοῦτο ἐπιδεῖξαι, ὅτι οὗτοι οὐ μόνον εἰσὶ περὶἀνθρώπους ἀδικώτατοι, ἀλλὰ καὶ περὶ θεοὺςἀσεβέστατοι. ὑμῶν μέντοι, ἔφη, ὦ ἄνδρες καλοὶκἀγαθοί, θαυμάζω, εἰ μὴ βοηθήσετε ὑμῖν αὐτοῖς, καὶ ταῦτα γιγνώσκοντες ὅτι οὐδὲν τὸ ἐμὸν ὄνομαεὐεξαλειπτότερον ἢ τὸ ὑμῶν ἑκάστου. | Ο Θηραμένης συνεχίζει το λόγο προς τους βουλευτές: “ Γνωρίζω ότι δεν πρόκειται να γλιτώσω το θάνατο με την ικεσία μου στο βωμό, θέλω όμως να σας τονίσω ότι οι Τριάκοντα είναι πολύ άδικοι απέναντι στους ανθρώπους και πολύ ασεβείς απέναντι στους θεούς. Σας προειδοποιώ, καλοί μου άντρες ότι το δικό μου όνομα δε σβήνεται πιο εύκολα από το δικό σας όνομα από τον κατάλογο των 3000 πολιτών.***Ο Θηραμένης*** *καταλαβαίνει ότι η ικεσία του είναι μάταιη, γι’ αυτό* ***προειδοποιεί*** *τους βουλευτές ότι αφού οι Τριάκοντα είναι τόσο άδικοι και ασεβείς προς τους θεούς μπορεί στο μέλλον να σβήσουν το όνομα κάποιου από τους βουλευτές από τον κατάλογο των 3000 οπαδών και να τον καταδικάσουν άδικα σε θάνατο. Οι βουλευτές μπορεί δηλαδή να βρεθούν στη θέση του Θηραμένη, να γίνουν θύματα των Τριάκοντα.* |
|  [54] ἐκ δὲ τούτου ἐκέλευσε μὲν ὁ τῶν τριάκοντακῆρυξ τοὺς ἕνδεκα ἐπὶ τὸν Θηραμένην: ἐκεῖνοι δὲεἰσελθόντες σὺν τοῖς ὑπηρέταις, ἡγουμένου αὐτῶνΣατύρου τοῦ θρασυτάτου τε καὶ ἀναιδεστάτου, εἶπεμὲν ὁ Κριτίας: Παραδίδομεν ὑμῖν, ἔφη, Θηραμένηντουτονὶ κατακεκριμένον κατὰ τὸν νόμον:[55] ὑμεῖς δὲ λαβόντες καὶ ἀπαγαγόντες οἱ ἕνδεκα οὗ δεῖ τὰ ἐκ τούτων πράττετε. ὡς δὲ ταῦτα εἶπεν, εἷλκε μὲν ἀπὸ τοῦ βωμοῦ ὁ Σάτυρος, εἷλκον δὲ οἱ ὑπηρέται. ὁ δὲ Θηραμένης ὥσπερ εἰκὸς καὶ θεοὺς ἐπεκαλεῖτο καὶ ἀνθρώπους καθορᾶν τὰ γιγνόμενα. ἡ δὲ βουλὴ ἡσυχίαν εἶχεν, ὁρῶσα καὶ τοὺς ἐπὶ τοῖς δρυφάκτοις ὁμοίους Σατύρῳ καὶ τὸ ἔμπροσθεν τοῦ βουλευτηρίου πλῆρες τῶν φρουρῶν, καὶ οὐκ ἀγνοοῦντες ὅτι ἐγχειρίδια ἔχοντες παρῆσαν. | Μετά από αυτά ο Κριτίας παραδίδει το Θηραμένη στους 11 φρουρούς του δικαστηρίου. Εκείνοι μπαίνουν με αρχηγός τους το θρασύτατο και αναιδέστατο Σάτυρο και τραβούν το Θηραμένη από το βωμό. Ο Θηραμένης φωνάζει στους θεούς και τους ανθρώπους να δουν αυτά που γίνονται. Οι βουλευτές όμως δεν αντιδρούν γιατί βλέπουν τους μαχαιροφόρους και τους οπλισμένους φρουρούς.***Οι Τριάκοντα διαπράττουν ιεροσυλία*** *αφού διατάζουν την εκτέλεση ενός ικέτη. Οι βουλευτές δεν τους εμποδίζουν γιατί φοβούνται για τη ζωή τους βλέποντας τους μαχαιροφόρους και τους φρουρούς. Άρα οι βουλευτές είναι δειλοί και συνυπεύθυνοι για την αδικία σε βάρος του Θηραμένη.* |
|  [56] οἱ δ' ἀπήγαγον τὸν ἄνδρα διὰ τῆς ἀγορᾶς μάλαμεγάλῃ τῇ φωνῇ δηλοῦντα οἷα ἔπασχε. λέγεται δ' ἓνῥῆμα καὶ τοῦτο αὐτοῦ. ὡς εἶπεν ὁ Σάτυρος ὅτιοἰμώξοιτο, εἰ μὴ σιωπήσειεν, ἐπήρετο: Ἂν δὲ σιωπῶ,οὐκ ἄρ', ἔφη, οἰμώξομαι; καὶ ἐπεί γε ἀποθνῄσκειν ἀναγκαζόμενος τὸ κώνειον ἔπιε, τὸ λειπόμενον ἔφασαν ἀποκοτταβίσαντα εἰπεῖν αὐτόν: Κριτίᾳ τοῦτ' ἔστω τῷ καλῷ. καὶ τοῦτο μὲν οὐκ ἀγνοῶ, ὅτι ταῦτα ἀποφθέγματα οὐκ ἀξιόλογα, ἐκεῖνο δὲ κρίνω τοῦ ἀνδρὸς ἀγαστόν, τὸ τοῦ θανάτου παρεστηκότος μήτε τὸ φρόνιμον μήτε τὸ παιγνιῶδες ἀπολιπεῖν ἐκ τῆς ψυχῆς. | Οι φρουροί σέρνουν το Θηραμένη στον τόπο της εκτέλεσης ενώ αυτός διαμαρτύρεται με φωνές για τα παθήματά του. Ο Σάτυρος του λέει ότι θα θρηνήσει, αν δε σωπάσει κι αυτός απαντά: “κι αν σωπάσω, δε θα θρηνήσω;” (εννοεί ότι είτε είναι σιωπηλός είτε όχι, θα θρηνήσει, αφού πρόκειται να πεθάνει). Στη συνέχεια τον αναγκάζουν να πιει το κώνειο, ένα δηλητήριο κι αυτός χύνει τις τελευταίες σταγόνες σαν να παίζει τον κότταβο (ένα παιχνίδι που συνηθιζόταν στα συμπόσια) και λέει ειρωνικά: “στην υγειά του όμορφου Κριτία”. Ο Ξενοφώντας μας που μας περιγράφει τη δίκη και την εκτέλεση του Θηραμένη λέει ότι θαυμάζει την ψυχραιμία και το χιούμορ αυτού του άντρα.68 |

**Ἑλληνικά, Β΄, 4, 18-23: νίκη των δημοκρατικών-λόγος του Κλεόκριτου**

***Παράγραφοι 18-19: Η αυτοθυσία του μάντη. Νίκη των δημοκρατικών***

[18] Ταῦτα δ' εἰπὼν καὶ μεταστραφεὶς πρὸς τοὺς ἐναντίους, ἡσυχίαν εἶχε· καὶ γὰρ ὁ μάντις παρήγγελλεν αὐτοῖς μὴ πρότερον ἐπιτίθεσθαι, πρὶν [ἂν] τῶν σφετέρων ἢ πέσοι τις ἢ τρωθείη· ἐπειδὰν μέντοι τοῦτο γένηται, ἡγησόμεθα μέν, ἔφη, ἡμεῖς, νίκη δ' ὑμῖν ἔσται ἑπομένοις, ἐμοὶ μέντοι θάνατος, ὥς γέ μοι δοκεῖ. [19] Καὶ οὐκ ἐψεύσατο, ἀλλ' ἐπεὶ ἀνέλαβον τὰ ὅπλα, αὐτὸς μὲν ὥσπερ ὑπὸ μοίρας τινὸς ἀγόμενος ἐκπηδήσας πρῶτος ἐμπεσὼν τοῖς πολεμίοις ἀποθνῄσκει, καὶ τέθαπται ἐν τῇ διαβάσει τοῦ Κηφισοῦ· οἱ δ' ἄλλοι ἐνίκων καὶ κατεδίωξαν μέχρι τοῦ ὁμαλοῦ. Ἀπέθανον δ' ἐνταῦθα τῶν μὲν τριάκοντα Κριτίας τε καὶ Ἱππόμαχος, τῶν δὲ ἐν Πειραιεῖ δέκα ἀρχόντων Χαρμίδης ὁ Γλαύκωνος, τῶν δ' ἄλλων περὶ ἑβδομήκοντα. καὶ τὰ μὲν ὅπλα ἔλαβον, τοὺς δὲ χιτῶνας οὐδενὸς τῶν πολιτῶν ἐσκύλευσαν. Ἐπεὶ δὲ τοῦτο ἐγένετο καὶ τοὺς νεκροὺς ὑποσπόνδους ἀπεδίδοσαν, προσιόντες ἀλλήλοις πολλοὶ διελέγοντο.

ΛΕΞΙΛΟΓΙΟ

*μεταστρέφομαι* = στρέφομαι προς άλλη κατεύθυνση

*ἡσυχίαν ἔχω* = αδρανώ, περιμένω *ἐναντίος* = εχθρός

*τρωθείη*: ρ. τιτρώσκομαι = τραυματίζομαι *ἐνταῦθα* =εκεί

*τοὺς νεκροὺς ὑποσπόνδους ἀπεδίδοσαν* = παρέδωσαν τους νεκρούς (για ταφή) μετά από εκεχειρία

ΑΣΚΗΣΕΙΣ

1) *εἰπών*: να γίνει εγκλιτική αντικατάσταση στο β΄ ενικό πρόσωπο.

2) *μοίρας,* *χιτῶνας, ἀλλήλοις*: να κλιθούν

3) *τις, ἐκπηδήσας*: να κλιθούν στο ουδέτερο γένος. 69

4) *ἀποθνῄσκει*: να γίνει χρονική αντικατάσταση. *τέθαπται*: να κλιθεί η Προστακτική ίδιου χρόνου.

5) *ἐνίκων*: να γραφτεί το ίδιο πρόσωπο σε όλες τις εγκλίσεις του Ενεστώτα στην ενεργητική και μέση φωνή.

6) α) Πώς χαρακτηρίζετε το μάντη από τα λόγια και τα έργα του;

β) Γνωρίζετε από την ιστορία άλλα παραδείγματα ατόμων που έδειξαν παρόμοια αυταπάρνηση με του ανώνυμου μάντη;

7) Τι σήμαινε η *σκύλευσις* των νεκρών για τους αρχαίους Έλληνες; Ποια παραδείγματα από τον Όμηρο ανακαλεί στη μνήμη σας η αναφορά στο θέμα αυτό;

8) Για καθεμία από τις παρακάτω λέξεις του κειμένου, να γράψετε ένα ομόρριζο ουσιαστικό

της Νέας Ελληνικής, απλό ή σύνθετο: τρωθείη, ἀγόμενος, *ἐμπεσών*, *τέθαπται, ὑποσπόνδους.*

*9)* Να συμπληρώσετε τις παρακάτω περιόδους λόγου της Νέας Ελληνικής με το κατάλληλο

ομόρριζο (απλό ή σύνθετο) της λέξης του κειμένου.

• *μεταστραφείς*: Η ……………………….. του παιδιού με συνομηλίκους συμβάλλει στην

κοινωνικοποίησή του.

• *σφετέρων*: Αυτός που οικειοποιείται το δικαίωμα άλλου στην εξουσία ονομάζεται…………..

• *ἑπομένοις*: Συνεχίζεται η απεργία στα πλοία,……………………….. το ταξίδι αναβάλλεται.

• *μοίρας*: Στον διαγωνισμό έλαβαν ……………………….. 100 υποψήφιοι.

• *ἀποθνῄσκει*: Οι αρχαίοι Αιγύπτιοι πίστευαν στη ………………………..ζωή

***Παράγραφοι 20-22: η προσφώνηση του Κλεόκριτου***

[20] Κλεόκριτος δὲ ὁ τῶν μυστῶν κῆρυξ, μάλ' εὔφωνος ὤν, κατασιωπησάμενος ἔλεξεν: Ἄνδρες πολῖται, τί ἡμᾶς ἐξελαύνετε; τί ἀποκτεῖναι βούλεσθε; ἡμεῖς γὰρ ὑμᾶς κακὸν μὲν οὐδὲν πώποτε ἐποιήσαμεν, μετεσχήκαμεν δὲ ὑμῖν καὶ ἱερῶν τῶν σεμνοτάτων καὶ θυσιῶν καὶ ἑορτῶν τῶν καλλίστων, καὶ συγχορευταὶ καὶ συμφοιτηταὶ γεγενήμεθα καὶ συστρατιῶται, καὶ πολλὰ μεθ' ὑμῶν κεκινδυνεύκαμεν καὶ κατὰ γῆν καὶ κατὰ θάλατταν ὑπὲρ τῆς κοινῆς ἀμφοτέρων ἡμῶν σωτηρίας τε καὶ ἐλευθερίας. [21] πρὸς θεῶν πατρῴων καὶ μητρῴων καὶ συγγενείας καὶ κηδεστίας καὶ ἑταιρίας, πάντων γὰρ τούτων πολλοὶ κοινωνοῦμεν ἀλλήλοις, αἰδούμενοι καὶ θεοὺς καὶ ἀνθρώπους παύσασθε ἁμαρτάνοντες εἰς τὴν πατρίδα, καὶ μὴ πείθεσθε τοῖς ἀνοσιωτάτοις 70 τριάκοντα, οἳ ἰδίων κερδέων ἕνεκα ὀλίγου δεῖν πλείους ἀπεκτόνασιν Ἀθηναίων ἐν ὀκτὼ μησὶν ἢ πάντες Πελοποννήσιοι δέκα ἔτη πολεμοῦντες.

[22] ἐξὸν δ' ἡμῖν ἐν εἰρήνῃ πολιτεύεσθαι, οὗτοι τὸν πάντων αἴσχιστόν τε καὶ χαλεπώτατον καὶ ἀνοσιώτατον καὶ ἔχθιστον καὶ θεοῖς καὶ ἀνθρώποις πόλεμον ἡμῖν πρὸς ἀλλήλους παρέχουσιν. ἀλλ' εὖ γε μέντοι ἐπίστασθε ὅτι καὶ τῶν νῦν ὑφ' ἡμῶν ἀποθανόντων οὐ μόνον ὑμεῖς ἀλλὰ καὶ ἡμεῖς ἔστιν οὓς πολλὰ κατεδακρύσαμεν. Ὁ μὲν τοιαῦτα ἔλεγεν· οἱ δὲ λοιποὶ ἄρχοντες καὶ διὰ τὸ τοιαῦτα προσακούειν τοὺς μεθ' αὑτῶν ἀπήγαγον εἰς τὸ ἄστυ.

ΛΕΞΙΛΟΓΙΟ

*εὔφωνος* = καλλίφωνος, βροντόφωνος *ἐξελαύνω* = διώχνω

*ἀποκτείνω* = σκοτώνω *ἑταιρ(ε)ία* = συντροφιά, αδελφότητα, φιλία, στενή σχέση

*ἐξὸν δ' ἡμῖν* = αν και έχετε τη δυνατότητα

*ἐπίσταμαι* = γνωρίζω καλά

ΑΣΚΗΣΕΙΣ

1) *κῆρυξ*: να γραφούν οι πλάγιες πτώσεις, *συγχορευταί*: να γραφτεί η γενική και η κλητική ενικού.

2) *κοινωνοῦμεν*: να κλιθεί ο Παρατατικός.

3) *ἁμαρτάνοντες*: να γίνει χρονική αντικατάσταση.

4) *αἴσχιστον, ἔχθιστον, πολλά*: να γραφτούν οι άλλοι βαθμοί στον ίδιο τύπο (γένος, πτώση και αριθμό).

5) Ποιος είναι ο στόχος του λόγου του Κλεόκριτου και ποια επιχειρήματα χρησιμοποιεί για να πείσει τους αντιπάλους του;

6) Να δώσετε ένα τίτλο που να εκφράζει επιγραμματικά το βαθύτερο νόημα του λόγου του Κλεόκριτου.

7) α) Σε ποιες αντωνυμίες έχει ιδιαίτερη προτίμηση ο κήρυκας και γιατί; β) Με ποιες λέξεις ή λεκτικά μέσα αποδίδεται στο λόγο τουκήρυκα η έννοια της συντροφικότητας;

8) Για καθεμία από τις παρακάτω λέξεις του κειμένου, να γράψετε ένα ομόρριζο ουσιαστικό 71

της Νέας Ελληνικής, απλό ή σύνθετο: *μυστῶν,ἐξελαύνετε, μησίν, ἀποκτεῖναι*.

*9)* Να βρείτε στο κείμενο που σας δίνεται μία ετυμολογικά συγγενή λέξη για καθεμία από

τις παρακάτω λέξεις της Νέας Ελληνικής: *άσχημος, αγωγός, προσταγή, φόρος, παύλα, χρέος*

***Αντιστοίχιση αρχαίου κειμένου και πραγματολογικών-ερμηνευτικών σχολίων***

|  |  |
| --- | --- |
|  Ἄνδρες πολῖται,  | Είναι χαρακτηριστική η προσφώνηση του δημοκρατικού Κλεόκριτου προς τους ολιγαρχικούς: οι δύο αντίπαλοι στρατοί δεν είναι ξένοι, είναι πολίτες της ίδιας πόλης, της Αθήνας, μιας πολιτισμένης κοινωνίας. |
| τί ἡμᾶς ἐξελαύνετε; τί ἀποκτεῖναι βούλεσθε;  | Οι ρητορικές ερωτήσεις του Κλεόκριτου τονίζουν ότι η συμπεριφορά των ολιγαρχικών είναι τελείως αντίθετη από τη συμπεριφορά των δημοκρατικών. |
|  ἡμεῖς γὰρ ὑμᾶς κακὸν μὲν οὐδὲν πώποτε ἐποιήσαμεν, | Οι δημοκρατικοί δεν τους έβλαψαν ποτέ, αντίθετα **τις δυο ομάδες ενώνουν ποικίλοι δεσμοί, οι οποίοι λεκτικά δηλώνονται με ρήματα, εμπρόθετους, προθέσεις (βλέπε τα έντονα γράμματα) και με την επανάληψη των προσωπικών αντωνυμιών (**ἡμᾶς, ἡμεῖς, ὑμῖν, ὑμῶν)  |
| **μετ**εσχήκαμεν δὲ ὑμῖν καὶ ἱερῶν τῶν σεμνοτάτων καὶθυσιῶν καὶ ἑορτῶν τῶν καλλίστων,  | ΔΕΣΜΟΙ1) Συμμετοχή στις ίδιες θρησκευτικές τελετές, θυσίες και γιορτές (κοινή λατρεία).Τα επίθετα στον υπερθετικό βαθμό (σεμνοτάτων και καλλίστων) υπογραμμίζουν τη σημασία αυτών των εκδηλώσεων για τους συμπολίτες. |
| καὶ **συγ**χορευταὶ | 2) Συμμετοχή στους ίδιους χορούς (κοινωνικές εκδηλώσεις). |
| **καὶ συμ**φοιτηταὶ γεγενήμεθα | 3) Συμμαθητές στο σχολείο (στον ίδιο χώρο μάθησης, κοινωνικοποίησης και ωρίμανσης). |
| καὶ **συσ**τρατιῶται, καὶπολλὰ **μεθ'** (=μετά =μαζί) ὑμῶν κεκινδυνεύκαμεν καὶ κατὰ γῆν καὶκατὰ θάλατταν ὑπὲρ τῆς **κοινῆς** **ἀμφοτέρων ἡμῶν** σωτηρίας τε καὶ ἐλευθερίας. | 4) Μαζί στο στρατό (στη στρατιωτική εκπαίδευση) και στους επικίνδυνους αγώνες για την ελευθερία και τη σωτηρία της πατρίδας (π.χ. στον Πελοποννησιακό πόλεμο), για τη σωτηρία δηλαδή όλων, δημοκρατικών και ολιγαρχικών. Αγώνας λοιπόν για κοινά ιδανικά και αξίες. |
|  πρὸς θεῶν πατρῴων καὶ μητρῴων  | 5) Κοινή θρησκεία, κληρονομημένη από τους προγόνους |
| καὶ συγγενείαςκαὶ κηδεστίας  | 6) Δεσμοί συγγένειας εξ αίματος και εξ αγχιστείας (μέσω γάμου) |
| καὶ ἑταιρίας,πάντων γὰρ τούτων πολλοὶ **κοινωνοῦμεν** ἀλλήλοις, | 7) Συμμετοχή σε συλλόγους ή λέσχες (πολιτικοκοινωνική ζωή) |
| **αἰδούμενοι** καὶ θεοὺς καὶἀνθρώπους | Ο Κλεόκριτος προτρέπει τους ολιγαρχικούς να σεβαστούν όλα αυτά που τους ενώνουν |
| παύσασθε ἁμαρτάνοντες εἰς τὴν πατρίδα, | και να σταματήσουν να βλάπτουν την πατρίδα τους με τον εμφύλιο πόλεμο προς τους δημοκρατικούς. |
| καὶ μὴ πείθεσθε τοῖς ἀνοσιωτάτοις τριάκοντα, οἳ ἰδίωνκερδέων ἕνεκα ὀλίγου δεῖν πλείους ἀπεκτόνασινἈθηναίων ἐν ὀκτὼ μησὶν ἢ πάντες Πελοποννήσιοι δέκαἔτη πολεμοῦντες. | Αυτό σημαίνει **να σταματήσουν να υπακούουν στις εντολές των Τριάκοντα** 72 που χαρακτηρίζονται *ἀνοσιώτατοι,* δηλαδή χωρίς σεβασμό στους θεούς τους οποίους επικαλέστηκε παραπάνω. **Η συμπεριφορά των Τριάκοντα είναι ολέθρια για την πατρίδα**: α) για προσωπικά (οικονομικά και πολιτικά) οφέλη σκότωσαν σε 8 μήνες τυραννίας σχεδόν περισσότερους Αθηναίους (1.500 περίπου Αθηναίους και μέτοικους, σύμφωνα με τις αρχαίες πηγές) από όσους σκότωσαν οι Σπαρτιάτες σε δέκα έτη πολέμου.  |
|  ἐξὸν δ' ἡμῖν ἐν εἰρήνῃ πολιτεύεσθαι, οὗτοι τὸν πάντων αἴσχιστόν τε καὶ χαλεπώτατον καὶ ἀνοσιώτατον καὶ ἔχθιστον καὶ θεοῖς καὶ ἀνθρώποιςπόλεμον ἡμῖν πρὸς ἀλλήλους παρέχουσιν.  | β) Οι Τριάκοντα επίσης προκάλεσαν τον εμφύλιο πόλεμο ανάμεσα σε δημοκρατικούς και ολιγαρχικούς. Το πόσο οδυνηρός και μισητός είναι αυτός ο πόλεμος τονίζεται με τα 4 επίθετα σε υπερθετικό βαθμό (αἴσχιστόν τε καὶ χαλεπώτατον καὶ ἀνοσιώτατον καὶ ἔχθιστον) |
| ἀλλ' εὖ γε μέντοι ἐπίστασθε ὅτι καὶ τῶν νῦν ὑφ' ἡμῶν ἀποθανόντων οὐ μόνον ὑμεῖς ἀλλὰ καὶ ἡμεῖς ἔστινοὓς πολλὰ κατεδακρύσαμεν | Ο Κλεόκριτος κλείνει το λόγο του επισημαίνοντας ότι οι δημοκρατικοί, λόγω των δεσμών που ανέφερε παραπάνω, θρηνούν και για τους νεκρούς της παράταξης των ολιγαρχικών που αναγκάστηκαν να σκοτώσουν. |
| **Στόχοι του λόγου του Κλεόκριτου είναι:** **α) να επιτύχει τη συμφιλίωση των δημοκρατικών με τους ολιγαρχικούς με την αναφορά στους δεσμούς που τους ενώνουν. Όλα αυτά που τους ενώνουν είναι περισσότερα από όσα τους χωρίζουν και τους οδήγησαν στον εμφύλιο πόλεμο.****β) να πείσει τους ολιγαρχικούς να μην υπακούουν στους Τριάκοντα τυράννους που προκάλεσαν τον εμφύλιο πόλεμο και έβλαψαν την πατρίδα.** |

73